എംസോണ്‍ റിലീസ് - 1127 http://www.malayalamsubtitles.org/ www.facebook.com/msonepage
പരിഭാഷ : ശ്രീധര്‍ , ശിഹാബ് എ ഹസ്സന്‍
ഇകിരു (ജീവിക്കാൻ)
തിരക്കഥ: അകിര കുറൊസാവ, ഷിനോബു ഹാഷിമോട്ടോ, ഹിദെയോ ഓഗുനി
ഛായാഗ്രഹണം : അസകാസു നകായ്
സംഗീതം: ഫൂമിയോ ഹയസാക
സംവിധാനം: അകിര കുറൊസാവ
ഈ കാണുന്ന വയർ നമ്മുടെ കഥാനായകന്‍റെയാണ്.
ഈനിമിഷം നമ്മുടെ കഥാനായകന് അറിയില്ല അർബുദം ഉള്ള കാര്യം...
"പൊതുകാര്യ വകുപ്പ് മേധാവി"
എന്‍റെ മകന് മൃദുവായ ചർമ്മമാണ്.
ആ വെള്ളം കാരണം ദേഹം മുഴുവൻ ചൊറിയും ചിരങ്ങുമായി. [പൊതുകാര്യ വകുപ്പ്]
മാത്രമല്ല, കൊതുക് ശല്യവും കൂടി. [പരാതികൾ പറയാൻ മടിക്കരുത്]
പിന്നെ നല്ല നാറ്റവുമുണ്ട്.
എന്തെങ്കിലും ചെയ്യാൻ പറ്റില്ലേ?
അവിടെ മണ്ണിട്ട് നികത്തിയാൽ പിള്ളേർക്ക് കളിക്കാൻ സ്ഥലം കിട്ടും.
ഒരു നിമിഷം.
സാർ, ഇവരാ ചവറിട്ട കുളത്തെപ്പറ്റി പരാതി തരാൻ വന്നതാണ്.
- എഞ്ചിനീയറിംഗ് വകുപ്പ്. - ശരി.
ആ, ഇതാ നമ്മുടെ കഥാനായകൻ.
പക്ഷേ ഇപ്പോൾ അദ്ദേഹത്തെ പരിചയപ്പെട്ടിട്ട് ഒരു കാര്യവുമില്ല.
കാരണം,
സത്യത്തിൽ ജീവിക്കുകയല്ല, മറിച്ച്...
സമയം തള്ളിനീക്കുക മാത്രമാണ് അദ്ദേഹം ഇപ്പോൾ ചെയ്യുന്നത്.
ഒരുവിധത്തിൽ നിർജ്ജീവമാണെന്ന് പോലും പറയാം.
ഒടാഗിരി,
ജോലി ചെയ്യുന്നതിനിടയിൽ ഇങ്ങനെയൊക്കെ ചെയ്യാമോ?
നല്ല തമാശ, വായിച്ചപ്പോ ചിരിച്ചുപോയി.
തമാശയോ? എന്താണ്?
ഒരു കുറിപ്പ്. കൈമാറി വന്നതാണ്.
വായിച്ചേ, കേൾക്കട്ടെ.
"താങ്കൾ ഇതുവരെ അവധി എടുത്തിട്ടേ ഇല്ലെന്ന് കേട്ടു.
താങ്കൾ ഇല്ലെങ്കിൽ സിറ്റി ഹാൾ പ്രവർത്തനം നിന്നുപോകും എന്നതുകൊണ്ടാണോ?"
"അല്ല, മറിച്ച്, സിറ്റിഹാളിൽ എന്‍റെ ആവശ്യമില്ലെന്ന്...
എല്ലാവർക്കും മനസ്സിലാകുമെന്ന് പേടിച്ചാണ്."
ഹോ എന്തൊരു കഷ്ടമാണിത്.
തീർത്തും മൃതദേഹത്തിന് തുല്യം.
ഇയാളിങ്ങനെ മൃതദേഹത്തെപ്പോലെ ജീവിക്കാൻ തുടങ്ങിയിട്ട് 20 വർഷമായി.
അതിനുമുൻപ് കുറച്ച് ജീവിച്ചിരുന്നു.
യഥാർത്ഥത്തിൽ ജോലി ചെയ്യാൻ ശ്രമിച്ചിരുന്നു.
"വകുപ്പുതലത്തിൽ കാര്യക്ഷമത വർധിപ്പിക്കാനുള്ള രൂപരേഖ"
"നിർദ്ദേശിച്ച വർഷം 1930"
എന്നാലിപ്പോ പണ്ടത്തെ ചുറുചുറുക്കോ ആഗ്രഹമോ ഒട്ടും തന്നെ ഇല്ല.
കര്‍ശനവും കണിശവുമായ നിയമവ്യവസ്ഥയും...
അത് ജന്മം നല്‍കുന്ന അര്‍ത്ഥമില്ലാത്ത ഇടപാടുകളും...
അയാളെ പൂര്‍ണ്ണമായും തകര്‍ത്തു കളഞ്ഞു.
തിരക്ക്. എപ്പോ നോക്കിയാലും തിരക്ക്.
സത്യത്തിൽ ഇയാൾ ഒന്നും തന്നെ ചെയ്യുന്നില്ല.
സ്വന്തം സ്ഥാനം സംരക്ഷിക്കുന്നതൊഴിച്ച്.
ഈ ലോകത്ത് സ്വന്തം സ്ഥാനം സംരക്ഷിക്കാനുള്ള ഏറ്റവും നല്ല വഴി...
ഒന്നും ചെയ്യാതിരിക്കുകയാണ്.
ഇതൊക്കെ ഒരു ജീവിതമാണോ?
നമ്മുടെ സുഹൃത്ത് ഈ ചോദ്യം കാര്യമായെടുക്കാറേയില്ല,
അതിനുമുൻപ് വയറിന്‍റെ സ്ഥിതി ഒരുപാട് വഷളാകും,
ഒരുപാട് സമയം നഷ്ടമാക്കുകയും ചെയ്യും.
കളിസ്ഥലം ഉണ്ടാക്കാനുള്ള പദ്ധതിയൊക്കെ...
ഉദ്യാന വകുപ്പിന്‍റെ പണിയാണല്ലോ.
ഇത് ശുചീകരണത്തിലുള്ള പ്രശ്നമാണല്ലോ,
ആരോഗ്യവകുപ്പുമായി ബന്ധപ്പെടൂ.
ശുചീകരണ വകുപ്പിൽ കൊടുക്കൂ.
പരിസ്ഥിതി ശുചിത്വ വകുപ്പ്.
രോഗനിവാരണ വകുപ്പ്.
പകർച്ചവ്യാധി.
കൊതുകുശല്യമാണോ?
ഇത് ക്ഷുദ്രജീവി നിയന്ത്രണ വകുപ്പിന്‍റെ പണിയാണ്.
ഇതിപ്പോ അഴുക്കുവെള്ളം ഒഴുകി വരുന്നതല്ലേ, എങ്കിൽ...
നഗരസഭയിലെ മാലിന്യസംസ്കരണവകുപ്പാണ് ഇത് ശരിയാക്കേണ്ടത്.
യഥാർത്ഥത്തിൽ അവിടെ ഒരു റോഡ് ഉണ്ടായിരുന്നതാണ്, പിന്നീട് കുഴിയായത്.
അപ്പൊ പൊതുമരാമത്ത് വകുപ്പാണ് നോക്കേണ്ടത്.
നഗരവികസന വകുപ്പിന്‍റെ തീരുമാനത്തിനായി കാത്തിരിക്കുകയാണ്.
വാർഡ് പരിഷ്കരണവകുപ്പിൽ പോയി പറയൂ.
ആ കുളം വറ്റിക്കുന്നതിനോട് അഗ്നിശമനസേനക്ക് എതിർപ്പാണ്.
അവിടെ വെള്ളത്തിന് മർദ്ദം കുറവാണെന്നു പരാതിയുണ്ട്.
എന്തായീ പറയുന്നത്? ഞങ്ങൾക്ക് വേണ്ടത് വൃത്തിയുള്ള വെള്ളമാണ്.
അതിൽ ഇങ്ങനെ കൊതുകുശല്യവും ചൊറിയും ഒക്കെ വരുന്നത് കഷ്ടമാണ്.
ആ വൃത്തികേടൊക്കെ ഞങ്ങളുടെ ഉപകരണങ്ങളിൽ തടഞ്ഞാൽ...
വൃത്തിയാക്കാൻ എന്തു ബുദ്ധിമുട്ടാണെന്ന് അറിയാമോ.
തീർച്ചയായും ആ പരിസരത്ത് കുട്ടികൾക്കായി...
ഒരു നീന്തൽ കുളം വേണമെന്നാണ് ഞങ്ങളുടെയും ആഗ്രഹം.
വിദ്യാഭ്യാസ വകുപ്പിൽ ചോദിച്ചുനോക്കൂ. അവിടെ ശിശുക്ഷേമസമിതി കാണും.
അതിനിത് കുട്ടികളെ മാത്രം ബാധിക്കുന്ന കാര്യമല്ലല്ലോ.
ഉള്ള സ്കൂളുകൾ നവീകരിക്കാൻ തന്നെ സമയം കിട്ടുന്നില്ല.
ഇത്രയും വലിയ പ്രശ്നം നോക്കേണ്ടത്...
നഗരസഭയിലേക്ക് തിരഞ്ഞെടുക്കപ്പെട്ട വാർഡ് മെമ്പറാണ്.
നമ്മുടെ നഗരസഭാ സഹാദ്ധ്യക്ഷനെ ഒന്ന് കാണൂ .
ഞാൻ തരുന്ന കുറിപ്പ് കാണിച്ചാൽ മതി.
ഇരിക്കൂ.
നിങ്ങളുടെ കഠിന പ്രയത്നത്തിന് നന്ദി.
സത്യത്തിൽ നിങ്ങളെപ്പോലെ...
പരാതികൾ പെട്ടെന്ന് തന്നെ ഞങ്ങളുടെ മുന്നിൽ എത്തിക്കുന്നവരോട്...
എന്നും വലിയ മതിപ്പാണ് ഞങ്ങൾക്കൊക്കെ.
ഇതൊക്കെ മുന്നിൽ കണ്ടുതന്നെയാണ് ഞങ്ങൾ പുതിയതായി പൊതുകാര്യവകുപ്പ് രൂപീകരിച്ചത്.
പരാതികൾ ബോധിപ്പിക്കാൻ മടിക്കരുത് കേട്ടോ.
എടൊ. ഇവർക്ക് പൊതുകാര്യവകുപ്പിന്‍റെ ഡെസ്ക് കാണിച്ചു കൊടുത്തേ.
ഈ പരാതി എഞ്ചിനീയറിംഗ് വകുപ്പിന്‍റെ പണിയാണ്, ഡെസ്ക് 8.
നിങ്ങൾ ആളെ കളിപ്പിക്കുകയാണോ? കുറേനേരമായി ഞങ്ങളെ വട്ടം കറക്കുന്നു.
ഈ എഴുതിവെച്ചിരിക്കുന്നതിന്‍റെ ഉദ്ദേശം എന്താ?
നിങ്ങളുടെ സമയം കളയാൻ സഹായിക്കണമെന്നോ?
നിങ്ങളെപ്പോലുള്ളവരാണ് ശരിക്കും സമയം കൊല്ലികൾ.
ഞങ്ങൾക്കാ നാറുന്ന കുളം വൃത്തിയാക്കി കിട്ടുകയേ വേണ്ടൂ .
അതിന്‍റെ ഉത്തരവാദിത്തം എഞ്ചിനീയറിംഗ് ആണോ, പൊതുമരാമത്ത് ആണോ,
ആരോഗ്യം ആണോ, ശുചീകരണമാണോ,
എന്നതൊക്കെ നിങ്ങളാണ് തീരുമാനിക്കേണ്ടത്.
വിട്ടേക്ക്. ഇനി ഞങ്ങൾ ശല്യം ചെയ്യാൻ വരില്ല.
ഞങ്ങളെന്താ കോമാളികളാണോ. ജനാധിപത്യത്തെ കളിയാക്കുകയാണ് നിങ്ങൾ.
വാ പോകാം.
അതേയ്, ഒന്നു നിന്നേ.
നിർഭാഗ്യവശാൽ ഇന്ന് വകുപ്പ് മേധാവി അവധിയിലാണ്,
നിങ്ങൾ ഒരു പരാതി എഴുതി തരുന്നതാകും ഉത്തമം.
പൊതുകാര്യ വകുപ്പ് മേധാവി
എന്തായിരിക്കും പ്രശ്നം ?
അങ്ങേര് അവധി എടുക്കാറേ ഇല്ല.
അതേ, ഈയിടെയായി കുറച്ച് ഉന്മേഷക്കുറവുള്ളതായി തോന്നിയിരുന്നു.
എന്നാലും ഒരുപാട് ദിവസം അവധിയെടുത്താൽ പ്രശ്നമാകും.
ശരിയാ, അങ്ങനെ ഒരു ജലദോഷം വരുമ്പോഴേക്കും അവധിയെടുക്കുന്ന ആളല്ല.
ഇവിടാണെങ്കിൽ പുള്ളിയുടെ ഒപ്പില്ലാതെ ഒന്നും നടക്കില്ല .
അതുശരിയാ.
എന്നാലും കഷ്ടമായിപ്പോയി.
ഒരു മാസം കൂടെ കഴിഞ്ഞിരുന്നെങ്കിൽ...
അവധി ഇല്ലാതെ 30 വർഷം ജോലി ചെയ്ത് ചരിത്രം ഉണ്ടാക്കിയേനെ.
എന്നാലും അങ്ങേര് പോകുന്നത് ഇവിടെ പലർക്കും സന്തോഷമാ.
സർക്കാർ ഉദ്യോഗസ്ഥരല്ലാതെ ആരെങ്കിലും ഇങ്ങനെ മേധാവി കസേരയൊഴിയാൻ കാത്തുനിക്കുമോ.
പുള്ളി എന്തു മരുന്നാണ് കഴിച്ചുകൊണ്ടിരുന്നത്?
വയറുവേദനക്കുള്ളത്. പണ്ടൊക്കെ സൂപ്പ് മൊത്തം ഒറ്റ മോന്തിന് കുടിക്കുമായിരുന്നു,
പക്ഷേ ഈയിടെയായി സൂപ്പ് തൊടാറേയില്ല.
ആ നൂഡിൽ സൂപ്പല്ലേ. ഇത്രേം വർഷത്തിനിടക്ക് അതല്ലാതെ...
പുള്ളി വേറൊന്നും കഴിക്കുന്നത് കണ്ടിട്ടില്ല.
ഇനിയിപ്പോ എന്തെങ്കിലും സംഭവിച്ചാൽ, പുള്ളിക്ക് പകരക്കാരൻ ആരാ?
എന്താണിത്ര ധൃതി? നിനക്ക് അവസരം കിട്ടാൻ ഇനിയും കുറേപ്പേർ ചാകണം.
"എക്സ്റേ ലാബ്"
- ഹിരവോക്ക സാൻ... - ആ.
വയറ്റിനാണോ പ്രശ്നം?
ആ, എനിക്കും വയറ്റിനാ പ്രശ്നം. എപ്പോഴും വേദനയാ.
ഇപ്പോഴൊക്കെ വയറ്റിൽ വേദന ഇല്ലെങ്കിൽ ഒരു ജീവനില്ലാത്തപോലെയാ.
- സുസുകി സാൻ... - ഞാനാ.
ഇപ്പൊ പോയ ആളെ കണ്ടോ...
വയറ്റിൽ പുണ്ണാണെന്നാണ് ഡോക്ടർ അയാളോട് പറഞ്ഞത്,
സത്യത്തിൽ അർബുദമാണ്, എനിക്കറിയാം.
അതേ ആ മാറാരോഗം തന്നെ.
വയറ്റിൽ അർബുദം വന്നാൽ പിന്നെ മരണം ഉറപ്പാ.
പൊതുവേ ഡോക്ടർമാർ ചെറിയ പുണ്ണാണെന്നേ പറയൂ,
ശസ്ത്രക്രിയ വേണ്ടെന്നും.
ദഹിക്കാൻ എളുപ്പമുള്ള എന്തും കഴിക്കാമെന്നും പറയും.
അങ്ങനെ പറഞ്ഞാൽ ഉറപ്പിക്കാം, പിന്നെ കൂടിവന്നാൽ ഒരു വർഷം.
പക്ഷേ അതിന്‍റെ കൂടെ വേറെ ചില ലക്ഷണങ്ങൾ കണ്ടാൽ ഒരു വർഷം പോലും കിട്ടില്ല:
ഒന്ന്, വയറ്റിൽ നല്ല കുത്തുന്ന വേദന കാണും.
രണ്ട്, എപ്പോഴും മോശമായ രീതിയിൽ ഏമ്പക്കം വരും.
നാവ് എപ്പോഴും വരണ്ടിരിക്കും.
എത്ര വെള്ളവും ചായയും കുടിച്ചാലും മതിയാവില്ല.
പിന്നെ വയറ്റിളക്കം.
വയറ്റിളക്കം ഇല്ലാത്തപ്പോ മലബന്ധം.
വയറ്റീന്ന് പോകുന്നതെല്ലാം കറുത്തിരിക്കും.
പിന്നെ , ഒരുപാട് ഇഷ്ടപ്പെട്ടു കഴിച്ചുകൊണ്ടിരുന്ന...
മാംസാഹാരം ഇറക്കാൻ പറ്റാത്ത അവസ്ഥയാകും.
എന്ത് കഴിച്ചാലും അര മണിക്കൂറിനുള്ളിൽ ഛർദ്ദിക്കും.
ഒരാഴ്ച മുൻപ് കഴിച്ച ഭക്ഷണം പോലും.
ഛർദിക്കാൻ തുടങ്ങിയാൽ, പിന്നെ കാര്യം പോക്കാ.
കൂടിവന്നാൽ 3 മാസം...
വാട്ടാനാബെ-സാൻ. വാട്ടാനാബെ കാഞ്ചി-സാൻ.
വാട്ടാനാബെ-സാൻ.
ഞാനാ.
ഇരിക്കൂ.
മ്മ്... നിങ്ങൾക്ക് വയറ്റിൽ ചെറിയൊരു പുണ്ണുണ്ട്.
ഡോക്ടറേ...
ദയവുചെയ്ത്...
സത്യം പറയൂ.
എനിക്ക് വയറ്റിൽ അർബുദം തന്നെയാണെന്ന്.
ഞാൻ പറഞ്ഞല്ലോ, ചെറിയൊരു പുണ്ണ് മാത്രമാണ്.
അപ്പൊ ശസ്ത്രക്രിയ? അതുകൊണ്ട് വല്ല ഗുണം ഉണ്ടാകുമോ?
ഏയ്‌ അതിന്‍റെയൊന്നും ആവശ്യമില്ല. തനിയേ ഉണങ്ങിക്കോളും.
അപ്പൊ ഭക്ഷണം?
ഭക്ഷണം - മനസ്സിന് ഉതകുന്നപോലെ. എളുപ്പം ദഹിക്കുന്നതാണെങ്കിൽ,
ഇഷ്ടമുള്ളതെന്തും കഴിക്കാം.
ഈ രോഗിക്ക് ഒരു വർഷം സമയം കാണുമോ?
ഇല്ല, കൂടിവന്നാൽ 6 മാസം.
- ആറുമാസമോ? - അതേ.
അയാളെപ്പോലെ നിനക്ക് ആറുമാസമേ ആയുസ്സുള്ളൂ എന്നറിഞ്ഞാൽ നീയെന്ത് ചെയ്യും?
ഐഹാരാ, നീയെന്ത് ചെയ്യും?
അതിനകത്ത് ഇഷ്ടംപോലെ ഉറക്കഗുളിക ഉണ്ടല്ലോ.
എന്താ കറന്റ്‌ ഇല്ലേ?
വഴിയിലും അപ്പുറത്തെ വീട്ടിലും ഒക്കെ വെളിച്ചം ഉണ്ടല്ലോ.
പിന്നെന്താ ഇവിടെ മാത്രം. അച്ഛൻ ഇപ്പോഴും പുറത്താണോ.
താക്കോലെവിടെ?
നിന്‍റെ സഞ്ചിയിലുണ്ട്.
പോകുന്നസമയത്ത് ഹയാഷി-സാൻ വീടുപൂട്ടാൻ മറന്നോ?
സ്ഥിരം ജോലിക്കാരി അല്ലെങ്കിൽ ഇങ്ങനിരിക്കും.
സ്ഥിരമായി നിർത്തിയാൽ കാശ് മുഴുവൻ അവൾക്ക് കൊടുക്കണം, ഇതിപ്പോ കള്ളമാര് കൊണ്ടുപോകും.
ഈ അച്ഛൻ ശരിക്കും സർക്കാർ ഉദ്യോഗസ്ഥൻ തന്നെ.
ഹോ എന്തൊരു തണുപ്പാ.
പുറത്തുള്ളത്രയും തണുപ്പ് അകത്തും.
ഇതാണെനിക്കീ രാജ്യത്തെ വീടുകൾ ഇഷ്ടമല്ലാത്തത്.
പുറത്തൊക്കെ നല്ല രസിച്ച് കറങ്ങി വരുന്നത്...
ഇതുപോലൊരു നരകത്തിലേക്ക്. നമുക്ക് കുറച്ചുകൂടെ നല്ല വീട് വേണം.
- മുത്തേ... - ആ .
സ്വന്തമായിട്ട് ഒരു വീടിന് ഒരഞ്ചുലക്ഷം വേണ്ടിവരില്ലേ?
അച്ഛന് വിരമിച്ചാൽ കിട്ടുന്ന കാശ് ഈടായി വെച്ചാൽ ...
ആ അതൊരു 6-7 ലക്ഷം കാണും.
കൂടാതെ മാസം 12-13 ആയിരം പെൻഷൻ .
പിന്നെ ചേർത്തുവെച്ചത് ഒരു ലക്ഷത്തോളം കാണും.
അതെടുക്കാൻ അച്ഛൻ സമ്മതിക്കുമോ?
സമ്മതിച്ചില്ലെങ്കിൽ നമ്മൾ ഇവിടുന്ന് പോകുമെന്ന് പറയും.
അല്ലെങ്കിലും കുഴിയിലേക്കെടുക്കുമ്പോൾ ഈ കാശൊക്കെ കൊണ്ടുപോകുമോ.
എന്തുപറ്റി, അച്ഛാ?
ഏയ്‌ ഒന്നുമില്ല, ഒന്നുമില്ല.
എന്തോ കുഴപ്പമുണ്ട്.
അതേയ്.
ഇത് തീരെ ശരിയല്ല.
എന്ത്?
നമ്മൾ പറഞ്ഞതൊക്കെ കേട്ടുകാണും.
മോശമായിപ്പോയി.
വീട് അച്ഛന്‍റെ തന്നെ, എന്നുവെച്ചു ഇത് നമ്മുടെ മുറിയല്ലേ.
നമ്മളില്ലാത്ത സമയത്ത് ഇതിനകത്ത് എന്തിനാ കയറുന്നത്.
പിന്നെ എന്തെങ്കിലും പറയാനുണ്ടെങ്കിൽ അച്ഛന് നേരിട്ട് പറഞ്ഞൂടെ.
ഇങ്ങനെ കൊച്ചുപിള്ളേരെ പോലെ മുഖം വീർപ്പിച്ച് ഇരിക്കാമോ.
ഇനി നിങ്ങൾ മുഖം വീർപ്പിച്ച് ഇരിക്കണ്ട.
അച്ഛന്‍റെ കാര്യം വിട്.
പുള്ളിക്ക് പുള്ളിയുടെ ജീവിതം. നമുക്ക് നമ്മുടെ.
എന്നെയൊന്ന് കെട്ടിപ്പിടിച്ചേ.
എന്നാലും കഷ്ടമായിപ്പോയി.
ഈ ചെറുപ്രായത്തിൽ,
ഇതുപോലൊരു കൊച്ചുപയ്യനെ ഒറ്റക്കാക്കിയിട്ട്.
മരിക്കുന്ന സമയത്ത് സ്വസ്ഥത കിട്ടിക്കാണില്ല.
ഒന്ന് നിർത്താമോ. പറഞ്ഞതുതന്നെ വീണ്ടും വീണ്ടും പറഞ്ഞോണ്ടിരിക്കാതെ.
പെട്ടെന്ന്, പെട്ടന്ന്. അമ്മ ദേ പോകുന്നു.
നീയിങ്ങനെ മിത്സുവോയുടെ കാര്യം പറഞ്ഞ്...
വീണ്ടും കല്യാണം കഴിക്കാതിരിക്കരുത്.
അവൻ വലുതായിക്കഴിഞ്ഞാൽ,
ഇപ്പോഴത്തെപ്പോലെ നിന്നോട് സ്നേഹമൊന്നും കാണില്ല.
കല്യാണവും കൂടെ കഴിഞ്ഞാൽ, നിന്നെ ഒഴിവാക്കും.
നീ നിന്‍റെ ഭാവി കൂടെ ആലോചിക്കണം.
ഞാൻ പറയുന്നത് കേൾക്ക്, നീ വേറൊരു കല്യാണം കഴിക്ക്.
പിന്നെ എന്‍റെ ഭാര്യ പറയുന്നത് പോലെ,
എപ്പോഴും എണ്ണയൊലിക്കുന്ന നിന്‍റെയീ കൈയും വച്ച്...
തുണിയലക്കുന്ന കാര്യം ആലോചിക്കാനേ വയ്യ.
അച്ഛാ.
മിത്സുവോ.
മുൻവശത്തെ വാതിൽ പൂട്ടിയോന്ന് നോക്കണേ? ശുഭരാത്രി.
മിത്സുവോ.
എങ്ങനെയുണ്ട്? നല്ല ഗംഭീര അടിയായിരുന്നില്ലേ.
അറിയാമോ, ഇപ്പൊ അടിച്ചത് എന്‍റെ...
മിത്സുവോ, മിത്സുവോ.
മണ്ടൻ.
ഇവനിതെന്തുദ്ദേശിച്ചാ?
മിത്സുവോ.
മിത്സുവോ, പേടിക്കണ്ട. അപ്പെന്റിസൈറ്റിസ് ആണ്.
ഇതൊരു പല്ല് പറിക്കുന്ന പോലെയേ കാണൂ.
ശസ്ത്രക്രിയ തീരുന്നത് വരെ നിന്നൂടെ അച്ഛാ?
എനിക്ക്... അത്യാവശ്യമായി കുറച്ച് പണിയുണ്ട്, പിന്നെ...
മിത്സുവോ, മിത്സുവോ.
ബൻസായ് , ബൻസായ്! [ബൻസായ്=നീണാൾ വാഴട്ടെ]
ബൻസായ്, ബൻസായ്!
അച്ഛാ.
മിത്സുവോ.
"പ്രശസ്തി പത്രം"
"ആഭ്യന്തര വകുപ്പിൽ 25 വർഷത്തെ വിശിഷ്ടസേവനത്തിനായി"
വാട്ടാനാബെ-സാൻ എപ്പോഴും പോലെ ജോലിക്ക് പോയല്ലോ.
എന്ത്?
എന്നിട്ട് അവിടെ ഇല്ലല്ലോ.
അഞ്ചുദിവസമായി വന്നിട്ട്, അവധിയാണെന്ന് പറഞ്ഞിട്ടുമില്ല.
അന്വേഷിക്കാൻ പറഞ്ഞ് സഹമേധാവി അയച്ചതാ.
കൊച്ചമ്മേ. കൊച്ചമ്മേ.
എന്ത്? അതെങ്ങനെ.
സത്യമാ. കൂടെ ജോലി ചെയ്യുന്നയാൾ പറഞ്ഞതാ.
എവിടെ പോയതാകും?
വിശ്വസിക്കാൻ പറ്റുന്നില്ല, പക്ഷേ സത്യമാണ്.
വീട്ടുകാരാകെ അന്തിച്ചിരിക്കുകയാണ്.
എനിക്ക് പണിയായല്ലോ.
അതെന്താ? മേധാവി ഇല്ലാത്തപ്പോൾ എനിക്ക് ഒപ്പിടാനുള്ള അധികാരമുണ്ട്.
പക്ഷേ രാജിക്കത്തൊക്കെ അങ്ങേര്‌ തന്നെ ഒപ്പിടണ്ടേ?
അതെന്താ? നീ ജോലി ഉപേക്ഷിച്ചോ?
ഇതെനിക്ക് പറ്റിയ പണി അല്ലെന്നേ.
അക്കൗണ്ടിൽ നിന്ന് ഒരു 50,000 യെന്നും എടുത്തിട്ടുണ്ട്, അമ്മാവാ.
ആ പിശുക്കനോ?
ഇനി വല്ല പെണ്ണിനേം കിട്ടിയോ ആവോ. അങ്ങനെ വല്ലോം ആണെങ്കിൽ കലക്കി.
- നിങ്ങളൊന്നു മിണ്ടാതിരി. - ഏയ്‌.
പ്രേമത്തിന്‍റെ കാര്യത്തിൽ ഒന്നും പറയാൻ പറ്റില്ല.
ഒട്ടും പ്രതീക്ഷിക്കാത്തവരാണ് പോയി പെടുക.
എന്‍റെ അഭിപ്രായത്തിൽ അവൻ പണ്ടേ സ്ത്രീവിഷയത്തിൽ കേമനാ.
മുരടനായ സ്ത്രീലമ്പടൻ. പക്ഷേ നിനക്ക് വേണ്ടി അവൻ 20 വർഷം കല്യാണം കഴിക്കാതിരുന്നില്ലേ.
എപ്പോഴായാലും നിയന്ത്രണം വിടുമല്ലോ.
ഏയ്‌ ഇല്ല. ഈയിടെയായി ഒരുപാട് മെലിഞ്ഞിട്ടുണ്ട്,
തൊലിയും ഒരുമാതിരി വരണ്ടുണങ്ങിയിട്ടുണ്ട്.
വേറെന്തോ പ്രശ്നമാണ്.
അമ്മായി ഈയടുത്ത് കണ്ടിരുന്നോ?
നാലുദിവസം മുൻപ്. കാലത്ത് ഇവിടെ വന്നിരുന്നു.
എന്തോ പ്രശ്നമുണ്ടെന്ന് എനിക്ക് തോന്നിയതാ.
പക്ഷേ നിന്‍റെ അമ്മാവൻ വെറുതെ ഇരിക്കില്ലല്ലോ.
ഇങ്ങേരു കേറി, "എന്താടാ ഇങ്ങനിരിക്കുന്നത്? കടം ചോദിക്കാനാണെങ്കിൽ തരില്ല" എന്ന്.
മോന്തയും വീർപ്പിച്ചു നിക്കുമ്പോ കാമുകനാണെന്ന് തോന്നില്ലല്ലോ.
കേട്ടോ മോനേ,
എല്ലാ ആണുങ്ങളും ഇങ്ങേരെപ്പോലെ തോന്നിയവാസി ആണെന്നാണ് വിചാരം.
ഏയ്‌, മിത്സുവോ, വീട്ടിൽ എന്തെങ്കിലും പ്രശ്നമുണ്ടായോ?
ഇല്ല... പ്രേത്യേകിച്ച് ഒന്നുമുണ്ടായില്ല.
ഡേയ്.
ഇതൊന്നെന്‍റെ വീട്ടിലെത്തിക്കണം.
എഡിറ്റർ പുറത്ത് കാത്തുനിപ്പുണ്ടാകും.
ആ മരുന്ന്കടയിൽ നിന്ന് ഉറക്കഗുളിക വാങ്ങിയിട്ടുവരാമോ.
എന്‍റെ പേര് പറഞ്ഞാൽ മതി.
മരുന്നുകടയൊക്കെ അടച്ചല്ലോ സാറേ.
അത്രക്ക് സമയമായോ?
ഇവിടെയൊക്കെ അത്താഴം കഴിഞ്ഞാൽ കടകൾ അടയ്ക്കും.
കഷ്ടമായല്ലോ?
അതൊരെണ്ണം വിസ്കി ചേർത്ത് കഴിക്കാതെ എനിക്കുറക്കം വരില്ല.
ഇടക്ക് കേറി സംസാരിക്കുന്നതിൽ ക്ഷമിക്കണം.
ഉറക്കഗുളിക എന്‍റെ കൈയ്യിലുണ്ട്, എടുത്തോളൂ.
ഒരുപാട് നന്ദിയുണ്ട്.
എത്രയായെന്ന് പറഞ്ഞാൽ കാശ് തരാം?
വേണ്ട, വേണ്ട.
അത് ഞാൻ കളയാൻ വെച്ചിരുന്നതാ.
- എന്നാലും... - വേണ്ടെന്നേ.
ശരിക്കും?
എന്നാൽ പിന്നെ ഭക്ഷണത്തിന്‍റെ കാശ് ഞാൻ കൊടുക്കാം.
അയ്യോ വേണ്ട.
വെള്ളം അടിക്കാമല്ലോ അല്ലേ?
ശരിക്ക് കേറിയിട്ടില്ലെന്ന് തോന്നുന്നു. ഒരെണ്ണം കൂടെ വീശാം.
ശരി, നന്ദി.
എന്തായാലും വാളുവെക്കും.
എന്‍റെ വയറ്... എനിക്ക് വയറ്റിൽ അർബുദമാണ്.
- അർബുദമോ ? - അതേ.
എന്തുപറയണമെന്ന് അറിയില്ല.
അതും വെച്ചോണ്ടാണോ ഇങ്ങനെ....
ശരിയാ, എനിക്കും അതിൽ സങ്കടമുണ്ട്...
അതല്ല ...
വയറ്റിൽ അർബുദം ഉള്ളപ്പോൾ മദ്യപിക്കുന്നത് ആത്മഹത്യയാണ്.
പക്ഷേ... എന്നെക്കൊണ്ട് പറ്റിയില്ല.
ചത്തുകളയാമെന്നു വിചാരിച്ചതാ.
ആഗ്രഹം ഉണ്ടായിരുന്നു, പക്ഷേ...
പക്ഷേ... പറ്റിയില്ല.
അതിനുള്ള ധൈര്യം കിട്ടിയില്ല.
ഇത്രയും കാലം ജീവിച്ചത് എന്തിനുവേണ്ടിയാ.
മക്കളൊന്നുമില്ലേ?
വയറിനു നല്ല വേദനയുണ്ടോ?
ഇല്ല, വേദന വയറ്റിലല്ല...
മനസ്സിൽ നല്ല ഭാരമുണ്ടെന്ന് തോന്നുന്നു.
അല്ല...
ഞാൻ...
എന്തൊരു വിഡ്ഢിയാണെന്ന് ആലോചിക്കുകയായിരുന്നു.
എനിക്ക്...
എന്നോട് തന്നെ ദേഷ്യം തോന്നുന്നു.
കുറച്ച് ദിവസം മുൻപ് വരെ,
ഞാൻ മദ്യം വാങ്ങി കുടിച്ചിട്ടില്ല.
പക്ഷേ ഇപ്പൊ ജീവിക്കാൻ അധികം ദിവസങ്ങൾ ബാക്കിയില്ലെന്ന് അറിഞ്ഞപ്പോൾ,
അപ്പോഴാണ് എനിക്ക്...
എനിക്ക് മനസ്സിലാകും.
എന്നാലും മദ്യപിക്കുന്നത് ശുദ്ധ മണ്ടത്തരമാണ്.
മാത്രമല്ല, അതിന്‍റെ രുചി പോലും കൊള്ളില്ലല്ലോ?
ഇല്ല മോശമാണ്.
പക്ഷേ...
കുറച്ചു നേരത്തേക്കെങ്കിലും, എനിക്കെന്‍റെ അർബുദം മറക്കാം,
കൂടെ മറ്റെല്ലാ വേദനകളും.
ഇത്...
ഈ വിലപിടിച്ച സാകെ,
സ്വയം ശിക്ഷിക്കാൻ ഞാൻ കുടിക്കുന്ന വിഷമാണ്.
ഇത്രയും വർഷങ്ങൾ എന്‍റെ ജീവിതം പാഴാക്കിയതിന്.
ശരിക്ക് പറഞ്ഞാൽ,
ഇതൊരു,
ഒരുതരം സുഖമുള്ള,
വേദനയാണിത്...
എനിക്ക് മനസ്സിലാകും.
മുഷിപ്പിച്ചല്ലേ...
സത്യത്തിൽ ...
എന്‍റെ കൈയ്യിൽ 50,000 യെൻ കാശായിട്ടിരിപ്പുണ്ട്.
അതുമൊത്തം ഇന്നുരാത്രി തന്നെ ചിലവാക്കണം.
പക്ഷേ, എനിക്ക് തന്നെ നാണക്കേട് തോന്നുന്നതെന്തെന്നാൽ,
അത് എങ്ങനെ ചിലവാക്കണമെന്ന് അറിയില്ല.
അപ്പൊ ഞാൻ പറയാൻ വന്നത്...
അതെങ്ങനെ ചിലവാക്കണമെന്ന് ഞാൻ പറഞ്ഞുതരണോ?
ഞാൻ ചോദിക്കുന്നത് ശരിയല്ലെന്ന് അറിയാം...
എന്നാലും...
അല്ല, ഈ കാശ്...
ഞാൻ ദശാബ്ദങ്ങളായി ചേർത്തുവെച്ചതാണ്.
അതുകൊണ്ടാണ് ഇത് പെട്ടെന്ന്... ഞാൻ പറഞ്ഞുവരുന്നത്...
എനിക്ക് മനസ്സിലായി.
എന്നാലും ആ കാശ് എടുത്തുവെക്കൂ.
ഇന്നത്തെ ചിലവ് എന്‍റെ വക.
പക്ഷേ അത്... ഞാൻ...
അതെല്ലാം ഞാൻ നോക്കിക്കൊള്ളാം.
ശരിക്കും വശീകരിക്കുന്നത്...
വശീകരിക്കുന്ന ആളെന്ന് നിങ്ങളെ വിളിക്കുന്നത് പരുഷമാണെന്ന് തോന്നുന്നു,
നിങ്ങളെപ്പോലൊരാൾ വേറെ കാണില്ല.
ഞാൻ വെറുമൊരു ഉഴപ്പൻ രണ്ടാംതരം നോവലുകൾ എഴുതി ജീവിക്കുന്നു.
നിങ്ങൾ ഇന്നെന്‍റെ കണ്ണ് തുറപ്പിച്ചു .
കഷ്ടതയുടെ മഹത്വത്തെക്കുറിച്ച് പറയുന്നത് ശരിയാ.
കഷ്ടകാലം നമ്മുടെ കണ്ണ് തുറപ്പിക്കും.
നിങ്ങളുടെ അർബുദം നിങ്ങളെ ജീവിതത്തിന്‍റെ വില പഠിപ്പിച്ചു.
മനുഷ്യൻ എത്ര ശ്രദ്ധയില്ലാത്ത ജീവിയാണ്.
മരണത്തെ മുന്നിൽ കാണുമ്പോഴേ നമുക്ക് ജീവിതം എത്ര സുന്ദരമാണെന്ന് തിരിച്ചറിവ് ഉണ്ടാകൂ.
നമ്മളിൽ വളരെ കുറച്ചുപേർക്ക് മാത്രമേ മരണത്തെ നേരിടാൻ ധൈര്യമുള്ളൂ.
ചിലര് മരിക്കുന്നത് വരെ ജീവിതമെന്താണെന്ന് അറിയുന്നതേയില്ല.
ഗംഭീരം തന്നെ. ഈ പ്രായത്തിലും ജീവിതത്തോട് പൊരുതി നില്‍ക്കുന്നുണ്ടല്ലോ.
നിങ്ങളുടെ ഈ പോരാട്ടവീര്യമാണ് എന്‍റെ പ്രചോദനം.
സ്വന്തം ജീവിതത്തിന്‍റെ അടിമയായിരുന്ന നിങ്ങൾ ഇപ്പോൾ അതിന്‍റെ അധീശനാകാൻ ശ്രമിക്കുന്നു.
ജീവിതം ആസ്വദിക്കുക എന്നത് ഒരു മനുഷ്യന്‍റെ കടമയാണ്.
അത് പാഴാക്കുന്നത് ദൈവം തരുന്ന വരം തട്ടിക്കളയുന്ന പോലെയാണ്.
ജീവിക്കാനുള്ള അത്യാർത്തി വേണം മനുഷ്യന്.
അത്യാർത്തി പാപം ആണെന്നാണ് നമ്മളെ പഠിപ്പിച്ചിരിക്കുന്നത്.
അതൊക്കെ പണ്ട്. അത്യാർത്തി ഒരു ഗുണമാണ്.
പ്രത്യേകിച്ച് ജീവിക്കാനുള്ള അത്യാർത്തി.
നമുക്ക് പോകാം.
നഷ്ടപ്പെടുത്തിയ ജീവിതം വീണ്ടെടുക്കാം.
ഇന്ന് നിങ്ങളുടെ മെഫിസ്റ്റോഫിലസ് ആവാൻ എനിക്ക് സന്തോഷമേ ഉള്ളൂ.
പകരം ഒന്നും ആഗ്രഹിക്കാത്ത ഒരു മെഫിസ്റ്റോഫിലസ്.
വഴികാട്ടിയായി ഒരു കറുത്ത പട്ടിയും. നീ വഴി കാണിക്ക്.
നോക്കൂ.
ഈ സില്‍വര്‍ ബോളുകള്‍, അത് നിങ്ങളാണ്.
നിങ്ങളുടെ ജീവിതം തന്നെയാണ് അത്.
തങ്ങളുടെ ദിനചര്യകളില്‍ ശ്വാസം മുട്ടുന്ന മനുഷ്യരെ ഇത് സ്വതന്ത്രരാക്കുന്നു.
സ്വപ്നങ്ങളുടെയും ആസക്തികളുടെയും ഒരു വെന്‍റിങ് മഷീന്‍.
ഇങ്ങോട്ട് വാ, ഡാര്‍ലിംഗ്.
- വേണ്ട, വിട്ടേക്ക്. - പക്ഷേ...
ഇതുപോലെ ആർത്തിയുള്ള ജീവികൾ വേറെയില്ല.
ആ പഴയ തൊപ്പി തിരിച്ചു കിട്ടാന്‍ നിങ്ങള്‍ക്ക്...
ഒരു ഡസന്‍ തൊപ്പിയുടെ അടുത്ത് വില കൊടുക്കേണ്ടി വരും.
മാത്രമല്ല, പുതിയ ജീവിതത്തിന് പുതിയ തൊപ്പി വേണം.
സ്വാഗതം.
കുറെയായല്ലോ ഈ വഴിക്ക് വന്നിട്ട്.
സുഹൃത്തിനും ഇത് തന്നെ ഒഴിക്കട്ടെ?
എന്താ ഇത്ര ചിരിക്കാൻ?
സത്യമാ. ഇയാൾക്ക് കാൻസർ ആണ്.
- പിന്നെന്തിനാ കുടിക്കുന്നത്? - മണ്ടി.
നിനക്ക് പറഞ്ഞാൽ മനസ്സിലാവില്ല.
നോക്കൂ ഇയാളെ.
കാൻസർ എന്ന കുരിശ് ചുമക്കുകയാ ഇയാള്. യേശുവാ യേശു.
നിനക്ക് കാൻസർ ഉണ്ടെന്ന് അറിഞ്ഞാൽ ആ നിമിഷം ചങ്കുപൊട്ടി ചാവില്ലേ.
പക്ഷേ ഇയാള് അപ്പോഴാ ജീവിക്കാൻ തുടങ്ങിയത്.
അല്ലെ? ശരിയല്ലേ?
ഇങ്ങനെ തുറിച്ച് നോക്കല്ലേ. മോശമാ.
എല്ലാവരും ഇങ്ങോട്ട് ശ്രദ്ധിച്ചേ.
ഏതെങ്കിലും ഇഷ്ടഗാനം കേൾക്കാൻ ആഗ്രഹമുണ്ടോ?
"ഹ്രസ്വമല്ലോ ജീവിതം."
ഏതാ?
"ഹ്രസ്വമല്ലോ ജീവിതം."
പ്രേമിക്കൂ സുന്ദരീ
അതാ 1910ലൊക്കെ ഹിറ്റായിരുന്ന പ്രേമഗാനമല്ലേ.
♪ ഹ്രസ്വമല്ലോ ജീവിതം ♪
♪ പ്രേമിക്കൂ സുന്ദരീ ♪
♪ യുവത്വത്തിൻ ചുവപ്പ് ♪
♪ ചുണ്ടുകളിൽ നിന്ന് മായും മുന്നേ ♪
♪ അഭിനിവേശത്തിൻ അലകൾ ♪
♪ ഹൃദയത്തിൽ അടങ്ങും മുന്നേ ♪
♪ നാളെയെന്തെന്നറിയാത്ത ♪
♪ നിങ്ങൾക്കായി ♪
♪ ഹ്രസ്വമല്ലോ ജീവിതം ♪
♪ പ്രേമിക്കൂ സുന്ദരീ ♪
♪ നിന്‍റെയീ കാർകൂന്തൽ ♪
♪ നരകയറും മുന്നേ ♪
♪ നെഞ്ചിലെ തീനാളം ♪
♪ കത്തിയമരും മുന്നേ ♪
♪ ഇന്നുകൾ തിരികേ ♪
♪ വരാത്തവർക്കായി ♪
അങ്ങനെ പറഞ്ഞുകൊടുക്ക്.
ഹ്രസ്വമല്ലോ ജീവിതം
സ്ട്രിപ്പ്ടീസ്. ഇതാണ് കല.
അല്ല വെറും കലയല്ല, അതിനേക്കാൾ മേലെ .
ഞാൻ ഉദ്ദേശിച്ചത്, ഈ പെണ്ണിന്‍റെ ശരീരം...
സ്റ്റേജിലിങ്ങനെ പതുക്കെ ആടിയുലയുന്നത്, ഒരു നല്ല ചിക്കൻ പീസുപോലെ,
ഒരു ഗ്ലാസ് മദ്യം പോലെ, ഒരു കുപ്പി കർപ്പൂരം പോലെ,
ക്രോസിൻ പോലെ, യുറേനിയം പോലെ...
ഒന്ന് നിർത്താമോ.
ദേ കാർ നിർത്തിക്കെ.
എന്തേ? പഞ്ചറായോ?
അങ്ങേര് വാളുവെക്കാൻ പോയി.
പതുക്കെ.
നമുക്ക് എന്തെങ്കിലും പാടാം. ഇങ്ങനെ ഇരിക്കുന്നത് എനിക്കിഷ്ടമല്ല.
സാറേ!
എനിക്ക് തോന്നി നിങ്ങളായിരിക്കുമെന്ന്.
പുതിയ തൊപ്പിയൊക്കെ വെച്ച് ആളാകെ മാറി.
കണ്ടത് നന്നായി. ഞാൻ സാറിന്‍റെ വീടന്വേഷിച്ച് നടക്കുകയായിരുന്നു.
ആപ്പീസിലേക്കാണോ?
അല്ല, ഞാൻ...
സീൽ കയ്യിലുണ്ടോ?
ഇല്ല, വീട്ടിലാണ്.
ഞാൻ ജോലി രാജിവെക്കുകയാ.
പുതിയ ജോലികിട്ടി, അതുകൊണ്ട് കുറച്ച് ധൃതിയുണ്ട്.
- എന്നാൽ വീട്ടിലേക്ക് വരൂ. - പിന്നെന്താ.
- എന്തിനാ രാജിവെക്കുന്നത്? - ബോറടിച്ചിട്ട്.
മടുത്തു. എന്നും ഒരുപോലെ തന്നെ.
പുതിയതായി ഒന്നും തന്നെ സംഭവിക്കുന്നില്ല.
എന്നിട്ടും ഒന്നര വർഷത്തോളം ഞാൻ സഹിച്ചിരുന്നു,
ഇത്രേം കാലത്തിനിടയ്ക്ക് പുതിയതായി സംഭവിച്ചത് സാർ അവധിയെടുത്തത് മാത്രമാ,
ഇപ്പൊ ദേ ഈ പുതിയ തൊപ്പിയും. വേറെല്ലാം ഒരുമാറ്റവുമില്ലാതെ തുടരുന്നു.
എന്തൊക്കെയായാലും, അച്ഛൻ തിരിച്ചു വരുമ്പോള്‍ ഒന്നും പറയണ്ട.
എനിക്കൊന്നും പറയാനുമില്ല.
എന്തിനും ഏതിനും കുറ്റപ്പെടുത്തുന്ന പരിപാടി വേണ്ടെന്നാ ഞാന്‍ ഉദ്ദേശിച്ചത്.
അങ്ങേരുടെ പെന്‍ഷന്‍ വാങ്ങി പുട്ടടിച്ചത് മറക്കണ്ട...
നിങ്ങള്‍ മാത്രം മാന്യന്‍, കുറ്റം മുഴുവന്‍ എനിക്കും.
കുഴിയിലേക്ക് പോകുമ്പോ അതൊന്നും കൊണ്ടോകാന്‍ പോകുന്നില്ലെന്നും പറഞ്ഞ്...
അങ്ങേരുടെ പെന്‍ഷന്‍ വാങ്ങി പുട്ടടിച്ചത് നിങ്ങള്‍ ഒറ്റയൊരുത്തനാ.
പക്ഷേ അതുകൊണ്ട് മാത്രം, അച്ഛൻ ഇങ്ങനെയൊക്കെ പെരുമാറാന്‍...
കാരണമെന്താണെന്നാ എനിക്കു മനസ്സിലാകാത്തെ.
അച്ഛൻ ഒരിയ്ക്കലും രാത്രി മുഴുവന്‍ വീട്ടില്‍ വരാതിരുന്നിട്ടില്ല.
നമുക്കീ സംസാരം മതിയാക്കാം.
കാര്യമെന്താണെന്ന് നമുക്കറിയില്ല. നമുക്കിതില്‍ യാതൊരു പങ്കുമില്ല.
എന്നാല്‍ ഞാന്‍ പോട്ടെ.
വാ, കയറിയിട്ട് പോകാം.
പൊന്നേ!
30 വര്‍ഷം.
30 വര്‍ഷം ആ സ്ഥലത്ത് ജീവിച്ചെന്ന് ആലോചിക്കാന്‍ തന്നെ പറ്റുന്നില്ല.
എന്നോട് ക്ഷമിക്കണം.
ഇല്ല, അതായത്,
അടുത്തിടെ,
ആ അവാര്‍ഡ് കാണുമ്പോഴൊക്കെ,
നീ ഞങ്ങള്‍ക്ക് വായിച്ചു തരാറുണ്ടായിരുന്ന തമാശ ഓര്‍മ്മ വരും.
ഞാന്‍ ഉദ്ദേശിച്ചത്, അത് പരമാര്‍ത്ഥമായിരുന്നു.
കഴിഞ്ഞ 30 വര്‍ഷങ്ങള്‍,
ഞാനവിടെ എന്ത് ചെയ്യുകയായിരുന്നെന്ന്,
എത്ര ആലോചിച്ചിട്ടും എനിക്ക് ഓര്‍മ്മ കിട്ടുന്നില്ല.
ആകെ ഓര്‍മ്മയുള്ളത്,
ജോലിത്തിരക്ക് മാത്രമാണ്,
എന്നിട്ട് പോലും എനിക്ക് ബോറടിച്ചു.
നിങ്ങളെക്കുറിച്ച് ഞാന്‍ മനസ്സിലാക്കിയതെല്ലാം തെറ്റായിരുന്നു.
സര്‍. നിങ്ങളത് ശരിക്കും മനസ്സിലാക്കിയിരുന്നു. അതിശയം തന്നെ.
അങ്കിള്‍ പറയുന്നതൊക്കെ വെറും വട്ട്. അച്ഛനെ എനിക്ക് നന്നായറിയാം.
എന്നാലും...
അച്ഛൻ അത്രയും ചെറുപ്പം പെണ്ണിനൊപ്പം,
എനിക്ക് സങ്കല്‍പ്പിക്കാന്‍ പോലും കഴിയുന്നില്ല.
ഇതിന്‍റെ ഫോര്‍മാറ്റ് വ്യത്യാസമുണ്ട്.
നീ ഓഫീസിലേക്ക് പോകുകയാണോ?
അതേ, എനിക്കിത് കൊണ്ടോയി കൊടുക്കണം.
എങ്കില്‍ നീയെന്‍റെ സിക്ക് ലീവ് കൂടി കൊടുത്തേക്കാമോ?
നിങ്ങളെന്തിനാ ഇത്രയും നീണ്ട അവധിയെടുക്കുന്നത്?
ഇതാ ഇപ്പോഴത്തെ ചര്‍ച്ചാ വിഷയം. നിങ്ങള്‍ പരിവര്‍ത്തനം ചെയ്യപ്പെട്ട് കൊണ്ടിരിക്കുകയാണെന്നാ അവര്‍ പറയുന്നത്.
ഞാന്‍ വെറുതേ...
ശരിക്കും സുഖമില്ലേ?
കണ്ടിട്ട് ആകെ വിളറിയിരിക്കുന്നല്ലോ.
അങ്ങനെയൊന്നുമില്ല, ഞാന്‍ വെറുതെ...
എനിക്കങ്ങനെ തോന്നുന്നില്ല.
അപ്പോ, ജോലിക്കെന്നും പറഞ്ഞ് എങ്ങോട്ട് പോകാനാ പദ്ധതി?
എന്നെ പറ്റിക്കാനൊന്നും നോക്കണ്ട.
പക്ഷേ ഇന്നലെ,
മിസ്റ്റര്‍. സകായി ഇവിടെ വന്ന്, അവരോടെല്ലാം പറഞ്ഞത് നിങ്ങള്‍ അറിഞ്ഞില്ലേ?
അതിനിപ്പോ എന്താ, അല്ലേ?
ഒരവധി പോലും എടുക്കാതെ 30 വര്‍ഷം ജോലി ചെയ്ത ശേഷം,
6 മാസമെങ്കിലും അവധിയെടുക്കാന്‍ നിങ്ങള്‍ക്ക് അര്‍ഹതയുണ്ട്.
മാത്രവുമല്ല, നിങ്ങളുടെ ജോലിയൊക്കെ ഞാന്‍ ചെയ്തോളാം. ഞാന്‍ ആ വാഴയെപ്പോലെയല്ല.
- വാഴയോ? - അതേ, അയാളൊരു ജീവനുള്ള വാഴയാ.
ആ സകായി. എപ്പോഴും ചിലച്ചോണ്ടിരിക്കും. പക്ഷേ വെറും തള്ള് മാത്രേ ഉള്ളൂ.
അതുമാത്രമല്ല, വല്യ ആളാണെന്നാ വിചാരം.
എന്നേക്കാൾ മാസം 200 യെൻ കൂടുതൽ സമ്പാദിക്കുന്നതുകൊണ്ട്,
എന്നെക്കണ്ടാൽ പുച്ഛമാണ് അയാൾക്ക്‌.
എന്നാ, ശരി.
ഒരുനിമിഷം, ഞാനും വരുന്നു.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
മാഡം.
നിങ്ങള്‍ ഭാഗ്യവാനാണ്. നിങ്ങളുടേത് പോലൊരു വീട്ടില്‍...
എനിക്കും ജീവിക്കാന്‍ കഴിഞ്ഞിരുന്നെങ്കില്‍.
ഞങ്ങടെ അവിടെ 2 മുറികളില്‍ 3 കുടുംബങ്ങളാണ്. ആഭ്യന്തരലഹള പോലെയാണ്.
പിന്നെ നിങ്ങള്‍ക്ക് വളരെ നല്ലൊരു മകനുമുണ്ട്, അല്ലേ?
ലേഡീസ് സ്റ്റോക്കിംഗ്സ് വില്‍ക്കുന്നത് എവിടെയാ?
- നിങ്ങള്‍ക്ക് വാങ്ങാനാണോ? - അതേ.
പാശ്ചാത്യവസ്ത്രങ്ങള്‍ വില്‍ക്കുന്ന കടകളില്‍ കിട്ടും.
മരുമോള്‍ക്കായിരിക്കും അല്ലേ? അവള്‍ വളരെ സുന്ദരിയാണെന്ന് കേട്ടിട്ടുണ്ട്.
അതും മിസ്റ്റര്‍. വാഴ പറഞ്ഞറിഞ്ഞതാ.
- നിനക്ക് വല്ലതും പറ്റിയോ. - എനിക്ക് സന്തോഷം അടക്കാന്‍ വയ്യ.
- ഇത് നിന്നെ ഇത്രയും സന്തോഷിപ്പിച്ചോ? - ഒരുപാട്!
എനിക്കിത് വാങ്ങണേല്‍, ഊണിന് മത്തി മാത്രം കഴിച്ച് 3 മാസം ജീവിക്കേണ്ടി വന്നേനെ.
പക്ഷേ എന്തിനാ നിങ്ങളിതെനിക്ക് വാങ്ങിത്തന്നേ?
നിന്‍റേതില്‍ നിറയെ ഓട്ടകളായിരുന്നു.
എന്‍റെ സ്റ്റോക്കിംഗ്സില്‍ ഓട്ടയുണ്ടെന്ന് വച്ച് നിങ്ങടെ കാലിന് തണുപ്പ് തോന്നില്ലല്ലോ.
എന്നെ തെറ്റിദ്ധരിക്കല്ലേ...
ഞാന്‍ ചുമ്മാ തമാശ പറഞ്ഞതല്ലേ. നിങ്ങളെന്നോട് ദയ തോന്നി ചെയ്തതാണെന്ന് എനിക്കറിയാം.
പക്ഷേ ഇങ്ങനെയൊക്കെ നടക്കുമ്പോ എന്തോ വല്ലായ്ക തോന്നും,
അതുകൊണ്ടാ അങ്ങനത്തെ മോശം തമാശ പറഞ്ഞേ, ക്ഷമിക്കൂ.
ഒരു രസമുള്ള കാര്യം കേള്‍ക്കണോ?
രസമുള്ള കാര്യമോ?
ബോറടിച്ചിരുന്നപ്പോ ഞാൻ ആപ്പീസിൽ എല്ലാവർക്കും വട്ടപ്പേര് ഇട്ടു.
എന്തൊക്കെയാണെന്ന് കേൾക്കണോ?
- വരാൽ. - വരാലോ?
ആരാണെന്ന് മനസ്സിലായോ? ജോലി ചെയ്യാതെ വഴുവഴാന്ന് ഒഴിഞ്ഞു മാറുന്നത്.
ഓനോ-സാൻ, സഹ മേധാവി.
വരാൽ... ചേർന്ന പേര് തന്നെ.
ഓവ് ചാല്‍ അരിപ്പ, എപ്പോഴും ഈര്‍പ്പമുള്ളതും അഴുക്ക് കൂടിക്കിടക്കുന്നതും.
- ഓബാരയാണോ? - അതന്നെ!
അടുത്താണ് "ഒട്ടിപ്പോ".
- ഒട്ടിപ്പോ? - ആ എന്തിലും ഒട്ടിപ്പിടിക്കുന്ന...
മനസിലായില്ലേ? നോഗുച്ചി-സാൻ.
അടുത്തത് മാനേജർ സൈതോ സാൻ. അങ്ങേരുടെ പേര് ഊഹിക്കാമോ.
സൈതോ. സൈതോ ആണെങ്കിൽ...
സൈതോയുടെ പ്രത്യേകത തന്നെ പ്രത്യേകതയില്ലായ്മയാണ്. .
അറിഞ്ഞൂടാ...
ഇന്നത്തെ സ്പെഷ്യൽ.
- ഇന്നത്തെ സ്പെഷ്യലോ? - ആ, നമ്മടെ ക്യാന്റീനിലെ.
അപ്പൊ കിമുറ?
അരി നൂഡില്‍സ്, സദാ ഭീരുവും ശബ്ദമിടറുന്നതും.
നിങ്ങള്‍ക്കും ഇട്ടിട്ടുണ്ട് ഒരു വട്ടപ്പേര്.
പക്ഷേ ഞാനത് പറയില്ല, കാരണം നിങ്ങളെക്കുറിച്ച്...
ഞാന്‍ ധരിച്ചിരുന്നതെല്ലാം തെറ്റായിരുന്നു.
കുഴപ്പമില്ല, പറഞ്ഞോ...
ശ്ശെ, പറയണ്ടായിരുന്നു.
പറ്റില്ല, ഇനിയിപ്പോ പറഞ്ഞില്ലെങ്കിലാ എനിക്ക് വിഷമമാകുക.
എന്നാ ശരി. ദി മമ്മി.
എന്നോട് ക്ഷമിക്കണം.
ഏയ്, സാരമില്ല...
നീയുദ്ദേശിച്ചത്, ഞാന്‍...
അപ്പോ ശരി, ഞാന്‍ പോകുന്നു. എല്ലാത്തിനും നന്ദി.
നിനക്കിന്ന് തന്നെ രാജിക്കത്ത് കൊടുക്കേണ്ടതുണ്ടോ?
അത് നാളെത്തേക്ക് മാറ്റിയാല്‍, ഇന്നത്തെ ദിവസം നമുക്കൊരുമിച്ച് ചെലവിടാമായിരുന്നു.
നിങ്ങളൊന്നും കഴിക്കുന്നില്ലല്ലോ!
വേണ്ട, എനിക്കിപ്പോ...
നിങ്ങള്‍ക്ക് നല്ല ക്ഷീണമുണ്ട്.
ഏയ് ഇല്ല, ഇന്നത്തെ ദിവസം വളരെ നല്ലതായിരുന്നു.
പക്ഷേ സിനിമയില്‍ ഏറ്റവും നല്ല ഭാഗം വന്നപ്പോ നിങ്ങള്‍ കൂര്‍ക്കം വലിക്കുകയായിരുന്നു.
അത് പിന്നെ... ഇന്നലെ രാത്രി അധികം ഉറങ്ങാത്തത് കൊണ്ട്...
കിമുറാ-സാൻ...
ഈ കാര്യം കുറച്ച്... എല്ലാവരോടും പറയാന്‍ പറ്റില്ല.
കുറച്ച് വല്ലായ്മ തോന്നുന്ന കാര്യമാണ്. ...
നിനക്കറിയാമോ,
കഴിഞ്ഞ 30 വര്‍ഷം...
ഒരു മമ്മിയെപ്പോലെ ഞാന്‍ ജോലി ചെയ്തതിന് കാരണം...
ഏയ്, അത് കൊണ്ടല്ല,
എന്നെ മമ്മിയെന്ന് വിളിച്ചതിൽ എനിക്ക് ദേഷ്യമില്ല.
കാരണം അത് സത്യമാണ്.
ഞാൻ നിന്നെ കുറ്റപ്പെടുത്തുന്നില്ല.
ഞാന്‍ മമ്മിയെപ്പോലെ ആയിത്തീരാനുള്ള...
കാരണം പറയുന്നെന്ന് മാത്രം...
അതെല്ലാം എന്‍റെ,
മകന് വേണ്ടിയായിരുന്നു.
പക്ഷേ ഞാന്‍ പ്രതീക്ഷിച്ചതല്ല സംഭവിച്ചത്,
എന്‍റെ മകന്‍ അതിന് തരിമ്പും വില കല്‍പ്പിച്ചില്ല.
പക്ഷേ നിങ്ങള്‍ക്ക് മകനെ മാത്രം കുറ്റപ്പെടുത്താന്‍ കഴിയില്ല.
ശരിയല്ലേ?
നിങ്ങളൊരു മമ്മിയെപ്പോലെ ആയിത്തീരാന്‍ അവന്‍ ആവശ്യപ്പെട്ടില്ലല്ലോ.
എല്ലാ മാതാപിതാക്കളും കണക്കാ.
എന്‍റെ അമ്മ ആവര്‍ത്തിച്ചു പറയുന്ന ഒരു വാചകമുണ്ട്-
"നിനക്ക് വേണ്ടി ഞാൻ അനുഭവിച്ചതെല്ലാം."
അവര്‍ എനിക്ക് വേണ്ടി ചെയ്തതിനെല്ലാം എനിക്ക് നന്ദിയുണ്ട്.
പക്ഷേ ജനിപ്പിക്കാന്‍ ഞാന്‍ ആവശ്യപ്പെട്ടില്ലല്ലോ.
മകനെക്കുറിച്ച് ഇപ്പോ എന്നോട് കുറ്റം പറയാന്‍ എന്താ കാരണം?
അത് പിന്നെ...
നിങ്ങള്‍ക്കിപ്പോഴും അവനോട് വലിയ സ്നേഹമാണെന്ന് എനിക്കറിയാരുന്നു!
വൈദ്യുതിക്ഷാമത്തിന് ഉടനെയൊന്നും പരിഹാരമില്ല.
ഉള്ളതാണോ?
അവര്‍ പറയുന്നത് 30 വര്‍ഷത്തിലെ ഏറ്റവും വലിയ ചൂടാണിതെന്നാ.
അതുശരി.
എനിക്ക് നിന്നോടൊരു,
കാര്യം പറയാനുണ്ടായിരുന്നു.
എനിക്കറിയാം, ഞാനിത് നേരത്തെ പറയേണ്ടതായിരുന്നു,
പക്ഷേ ഇതത്ര സന്തോഷകരമായ കാര്യമല്ല.
എനിക്കറിയാം അച്ഛാ.
ഇക്കാര്യം ഞാനിന്ന് അങ്കിളുമായി സംസാരിച്ചിരുന്നു.
ഭാവിയില്‍ കാര്യങ്ങള്‍ കുഴഞ്ഞ് മറിയാതിരിക്കാന്‍...
നമ്മളെല്ലാം പ്രായോഗികമായി കൈകാര്യം ചെയ്യണം.
ഉദാഹരണത്തിന്, നിങ്ങളുടെ അനന്തരാവകാശികള്‍ എന്നനിലക്ക് ഞങ്ങള്‍ക്ക് അവകാശമുണ്ട്,
തര്‍ക്കങ്ങള്‍ ഒഴിവാക്കാന്‍ നിങ്ങള്‍ അക്കാര്യങ്ങളില്‍ വ്യക്തത വരുത്തണം.
- മിത്സുവോ! - സത്യം എന്തെന്നാല്‍,
ഏതാനും ദിവസങ്ങള്‍ കൊണ്ട് അവള്‍ നിങ്ങളുടെ 50,000 യെന്‍ തട്ടിയെടുത്തു.
- ഇക്കാലത്തെ ചെറുപ്പക്കാരികളുടെ കാര്യം... - എന്തൊക്കെയാ നീയീ...
അച്ഛാ, നിങ്ങളുടെ അഭിപ്രായ സ്വാതന്ത്രത്തെ ഞങ്ങള്‍ മാനിക്കുന്നു.
നിങ്ങളുടെ അസന്‍മാര്‍ഗ്ഗികമായ രീതികള്‍ ഞങ്ങള്‍ അംഗീകരിക്കുന്നു.
പക്ഷേ സാമാന്യബുദ്ധി എന്ന നിലക്ക്, ചില വ്യവസ്ഥകള്‍ ഉണ്ടാക്കേണ്ടതാണ് .
കസുവേയുടെ കാര്യം ഓര്‍ക്കണം, കുറഞ്ഞപക്ഷം അവളുടെ കുടുംബത്തെയെങ്കിലും.
അതുപോലെയുള്ള ഒരുത്തിയെ ഈ വീടിനുള്ളില്‍ കൊണ്ടുവരാന്‍ നിങ്ങള്‍ ധൈര്യപ്പെട്ടല്ലോ!
എന്നിട്ടവളുടെ കൈയ്യും പിടിച്ച് മുറിക്കുള്ളില്‍ ഇരിക്കുന്നു.
മിസിസ്. ഹയാഷി ഇക്കാര്യം പറഞ്ഞപ്പോ എന്‍റെ തൊലിയുരിഞ്ഞു പോയി.
നമ്മുടെ മുഖ്യകഥാപാത്രം അയാളുടെ ഇരിപ്പിടം ഒഴിഞ്ഞിട്ട് രണ്ടാഴ്ചയാകുന്നു.
ആ സമയം,
നമ്മുടെ വാട്ടാനാബേ-സാനെക്കുറിച്ച് വിവിധ കിംവദന്തികളും,
ഊഹാപോഹങ്ങളും ചുറ്റിക്കറങ്ങിക്കൊണ്ടിരുന്നു.
ഈ കിംവദന്തികളും ഊഹാപോഹങ്ങളുമെല്ലാം കൃത്യമായി വന്നുനിന്നത്,
വാട്ടാനാബെ-സാന്‍റെ പ്രവൃത്തികള്‍ തികച്ചും ബാലിശമാണെന്ന വിലയിരുത്തലിലായിരുന്നു.
പക്ഷേ സത്യത്തില്‍ വാട്ടാനാബെ സ്വന്തം ജീവിതത്തിലുടനീളം ഒരു പ്രവൃത്തികളും...
അത്രയും ഗൌരവത്തില്‍ എടുത്തിട്ടില്ലായിരുന്നു.
ഇത് നിങ്ങള്‍, ഒരു മണിക്കൂര്‍ ജോലിക്ക് വേണ്ടി,
ഒരുദിവസം പാഴാക്കിയിരുന്ന സിറ്റി ഓഫീസല്ല. ഇത് കുറേക്കൂടെ ഗൌരവമുള്ളതാണ്.
ഞാന്‍ വെറുതെ...
ഞാനിവിടെ പാഴാക്കുന്ന ഓരോ സെക്കന്‍റും വിലയുള്ളതാണ്.
എങ്കില്‍ പിന്നെ രാത്രിയിലായാലോ...
രാത്രി ഞാന്‍ ആകെ ക്ഷീണിച്ചിട്ടുണ്ടാകും. കറങ്ങാനൊന്നും പറ്റില്ല, എനിക്കുറങ്ങണം.
മാത്രവുമല്ല, നിങ്ങളെന്തിനാ എപ്പോഴും എന്നെയിങ്ങനെ പുറത്ത് കൊണ്ട് പോകുന്നേ?
അത് വെറുതെ...
നമുക്കിത് മതിയാക്കാം. ഇതത്ര ശരിയായി തോന്നുന്നില്ല.
ഇന്നൊരു രാത്രി കൂടി.
പറ്റില്ല, ഇങ്ങനെ പോയാല്‍ ഇതൊരിക്കലും അവസാനിക്കില്ല.
ഇപ്പോള്‍, ഞാന്‍ പോട്ടെ.
ഇന്ന് രാത്രി കൂടി ഉള്ളൂ, കേട്ടല്ലോ?
നമുക്കൊന്ന് ഉലാത്തിയാലോ?
മതി ഉലാത്തിയത്.
അടുത്തത് മിഠായിക്കടയായിരിക്കും, പിന്നെ സുഷിയോ, നൂഡില്‍സ് ഷോപ്പോ.
എന്താ ഈ അന്തമില്ലാത്ത കറക്കത്തിന്‍റെ ഉദ്ദേശം?
നിങ്ങളെല്ലാത്തിനും പൈസ കൊടുക്കുമ്പോഴും ഇങ്ങനെ...
പറയേണ്ടി വരുന്നതില്‍ വിഷമമുണ്ട്, പക്ഷേ എനിക്ക് മതിയായി.
അതുമല്ല, നമുക്കാണെങ്കില്‍ സംസാരിക്കാന്‍ വിഷയവും ഇല്ലാതായി.
ദാ, പിന്നേം ആ മോന്ത.
സത്യം പറഞ്ഞാല്‍, നിങ്ങളോടെനിക്ക് വെറുപ്പ് തോന്നിത്തുടങ്ങി.
എന്തായിത്? എന്തിനാ എന്നെയിങ്ങനെ പിന്തുടരുന്നേ?
- അത്, വെറുതെ... - എന്ത് വെറുതെ...?
ഞാന്‍ വെറുതെ... നിന്നോടൊപ്പം ഇങ്ങനെ സമയം ചെലവിടാന്‍ എനിക്കിഷ്ടമാ.
കിളവന്‍മാര്‍ക്ക് കൊച്ചുപെണ്‍പിള്ളേരോടുള്ള ഇളക്കമാണോ? അതാണേല്‍ മറന്ന് കളഞ്ഞേക്ക്.
അല്ലല്ല. ഇത്... ഞാന്‍ വെറുതെ...
ഇങ്ങനെ പിറുപിറുത്തോണ്ടിരിക്കാതെ പറഞ്ഞു തുലച്ചൂടെ?
- നിങ്ങള്‍ക്ക് വട്ടാണോ? - അല്ല.
ഞാനെന്തിനാ നിന്നെയിങ്ങനെ പിന്തുടരുന്നതെന്ന്,
എനിക്ക് പോലും അറിയില്ല.
എനിക്കാകെ അറിയാവുന്നത്...
നിനക്കറിയാമോ, ഞാനുടനെ മരിക്കും.
എനിക്ക് വയറ്റില്‍ കാന്‍സറാണ്. ദാ ഇവിടെ.
നിനക്ക് മനസ്സിലായോ?
എന്തൊക്കെ ചെയ്താലും, എനിക്കിനി 6 മാസം മുതല്‍ 1 വര്‍ഷം വരെയേ ആയുസ്സുള്ളൂ.
ഞാനത് അറിഞ്ഞപ്പോള്‍, എനിക്കു പെട്ടെന്ന്...ഇവിടെയെന്തൊ-
ഇപ്പോള്‍ ഞാനോര്‍ക്കുന്നു: കുട്ടിയായിരുന്നപ്പോള്‍...
ഞാനൊരു പൂളില്‍ മുങ്ങി മരിക്കേണ്ടതായിരുന്നു.
ഇതറിഞ്ഞപ്പോള്‍ അതുപോലെ തന്നെ തോന്നി.
എല്ലാം ഇരുളടഞ്ഞ് പോകും പോലെ.
ഞാനെത്ര വേദനകൊണ്ട് പുളഞ്ഞാലും എന്തൊക്കെ അനുഭവിച്ചാലും...
എനിക്ക് ആശ്വാസമാകാന്‍ ഒന്നും തന്നെയില്ല...
- നീയല്ലാതെ. - അപ്പോള്‍ നിങ്ങളുടെ മകനോ?
അവന്‍റെ കാര്യമെനിക്ക് കേള്‍ക്കണ്ട.
എനിക്കങ്ങനെ ഒരു മകനില്ല.
- എനിക്ക് ഞാന്‍ മാത്രേ ഉള്ളൂ. - പക്ഷേ...
ഇല്ല, നിനക്ക് മനസ്സിലാകില്ല.
എന്‍റെ മകന്‍ ഒരുപാട്, ഒരുപാട് ദൂരെയാണ്.
ഞാനാ പൂളില്‍ മുങ്ങിച്ചാകാന്‍ പോകുമ്പോള്‍,
എന്‍റെ മാതാപിതാക്കളെപ്പോലെ.
ഇപ്പോഴത് ഓര്‍ക്കുമ്പോള്‍, അന്നനുഭവിച്ചതിനേക്കാള്‍ വേദന തോന്നുന്നു.
പക്ഷേ എന്നെപ്പോലൊരാളെ... എന്തിന്?
അത് പിന്നെ... നിന്നെക്കാണുമ്പോള്‍...
നിന്നെക്കാണുമ്പോള്‍ എനിക്കിവിടെ,
ഊഷ്മളമായ ഒരനുഭൂതിയാണ്. .
എന്നെപ്പോലൊരു മുതുകിളവന് പോലും.
ഞാനുദ്ദേശിച്ചത്, നീയെന്നോട് സഹതാപത്തോടെയേ പെരുമാറിയിട്ടുള്ളൂ.
ഇല്ല, അതല്ല. നീ ചെറുപ്പമാണ്, ആരോഗ്യവതിയും, അതുകൊണ്ടാണ്-
അല്ല. ഞാനുദ്ദേശിച്ചത്. എങ്ങനെയാണ് നിനക്കിത്രയും...
പ്രസരിപ്പോടെയിരിക്കാന്‍ കഴിയുന്നത്?
നിനക്കെന്തൊരു ഓജസ്സാണ്?
നിനക്കെപ്പോഴും എന്തൊരു പ്രസരിപ്പാണ്.
അതുകൊണ്ടാണ് എനിക്ക്- എനിക്ക്, ഈ കിഴവന് നിന്നോട് അസൂയ!
മരിക്കുന്നതിന് മുന്‍പ് ഒരു ദിവസം, ഒരേയൊരു ദിവസം എനിക്ക് നിന്നെപ്പോലെ ജീവിക്കണം.
മരണം വരെ എനിക്കത് പോലെ ജീവിക്കണം.
അത് സാധിക്കും വരെ മരിക്കാന്‍ എനിക്ക് സാധിക്കില്ല.
അതായത്, എനിക്ക്...
എനിക്കെന്തെങ്കിലും... എനിക്കെന്തെങ്കിലുമൊക്കെ ചെയ്യണം.
അതെന്താണെന്നെനിക്കറിയില്ല. പക്ഷേ നിനക്കതറിയാം.
അല്ല, ചിലപ്പോള്‍ നിനക്കതറിയില്ലായിരിക്കാം, പക്ഷേ നിനക്ക്...
പക്ഷേ, എനിക്കറിയില്ല...
എങ്ങനെ നിന്നെപ്പോലെ ആകാന്‍ പറ്റുമെന്ന് എനിക്ക് പറഞ്ഞു തരുമോ?
ഞാനാകെ ചെയ്യുന്നത് എന്‍റെ ജോലി ചെയ്യുന്നു, ഭക്ഷണം കഴിക്കുന്നു...
വേറെന്താ?
അത്രേ ഉള്ളൂ.
സത്യമാണ്. ഞാനാകെ ചെയ്യുന്നത് ഈ കൊച്ചു സാധനങ്ങള്‍ ഉണ്ടാക്കുകയാണ്.
ഇവ ഉണ്ടാക്കുന്നത് തന്നെ നല്ല രസമാണ്.
അവ ഉണ്ടാക്കുമ്പോള്‍, ജപ്പാനിലുള്ള എല്ലാ...
കുട്ടികളുടെയും കൂടെ കളിക്കുകയാണെന്ന് എനിക്ക് തോന്നും.
നിങ്ങള്‍ക്കും ഉണ്ടാക്കി നോക്കരുതോ?
ആ ഓഫീസില്‍ ഞാനെന്തുണ്ടാക്കാനാണ്?
ശരിയാണ്, അതൊരു പ്രതീക്ഷയില്ലാത്ത ഇടമാണ്.
അതുകൊണ്ട്, അവിടത്തെ ജോലി ഉപേക്ഷിച്ച് വേറെ വല്ലതും നോക്കൂ...
ഒരുപാട് വൈകിപ്പോയി.
ഇല്ല, അത്രക്കൊന്നും വൈകിയിട്ടില്ല.
പ്രതീക്ഷകള്‍ അസ്തമിച്ചിട്ടില്ല.
അവിടെപ്പോലും, എനിക്ക് പലതും ചെയ്യാന്‍ പറ്റും.
താല്പര്യമുള്ളത് എന്താണെന്ന് കണ്ടെത്തണമെന്ന് മാത്രം.
എനിക്ക് പലതും ചെയ്യാന്‍ കഴിയും...
അദ്ദേഹം രാജി വെക്കുമെന്ന കാര്യം ഉറപ്പാണ്.
റിട്ടയര്‍മെന്‍റ് ബോണസിനെക്കുറിച്ച് സംസാരിക്കാന്‍...
അദ്ദേഹത്തിന്‍റെ മകനിന്നലെ വന്നിരുന്നു.
അതിനര്‍ത്ഥം താമസിയാതെ നിങ്ങള്‍ സെക്ഷന്‍ ചീഫ് ആകും.
അതിപ്പോ, ഉറപ്പിച്ചൊന്നും പറയാന്‍ പറ്റില്ല.
നമസ്കാരം.
സെക്ഷന്‍ ചീഫ്.
ഓനോ, ഇതിന്‍റെ കാര്യം ഒന്ന് നോക്കാമോ...
കുറോ വനിതാ സംഘടന: ഓട നന്നാക്കാനുള്ള അപേക്ഷ.
പൊതുമരാമത്ത് വകുപ്പിനെ ഏല്‍പ്പിക്കാനുള്ളത്.
ഇത് ശരിക്കും മരാമത്ത് വകുപ്പിന്‍റെ ജോലിയാണോ?
അല്ല, പക്ഷേ ഇതുപോലുള്ള കാര്യങ്ങളിലാണ്...
പൊതുകാര്യവകുപ്പ് മുൻകൈ എടുക്കേണ്ടത്.
ഇത് എഞ്ചിനീയറിംഗ് വകുപ്പിന് തനിച്ച് ചെയ്യാന്‍ പറ്റില്ല.
പാര്‍ക്കുകള്‍ക്കും, മാലിന്യവകുപ്പിനും ഉത്തരവാദിത്വമുണ്ട്.
ശരി.
എനിക്കൊരു വാഹനം സംഘടിപ്പിച്ചു തരാമോ?
ഞാനാ സ്ഥലമൊന്ന് നിരീക്ഷിക്കട്ടെ.
ഇന്ന് തന്നെ ഒരു റിപ്പോര്‍ട്ട് തയ്യാറാക്കണം.
സര്‍, അത് സാധിക്കുമോയെന്ന കാര്യത്തില്‍ സംശയമുണ്ട്.
അല്ല, വേണമെന്ന് വച്ചാല്‍ സാധിക്കും.
അഞ്ചു മാസങ്ങൾക്ക് ശേഷം...
നമ്മുടെ കഥാനായകൻ മരിച്ചു
ഞങ്ങള്‍ക്ക് ഡെപ്യൂട്ടി മേയറെ കാണണം. അദ്ദേഹം ഇവിടെ എത്തിയിട്ടുണ്ടാകണമല്ലോ.
5 മിനിറ്റ്, വെറും 5 മിനിറ്റ്, പ്ലീസ്.
റിപ്പോര്‍ട്ടര്‍മാരാണ്. അവരോടെന്താണ് പറയേണ്ടത്?
- നിങ്ങളുടെ സംശയങ്ങള്‍ അടിസ്ഥാനരഹിതമാണ്. - താങ്കള്‍ക്കുറപ്പാണോ?
സമഗ്രമായ അന്വേഷണത്തിന് ശേഷമാണ് ഞങ്ങള്‍ ആരോപണം ഉന്നയിക്കുന്നത്.
സര്‍, ഔദ്യോഗിക വിശദീകരണം,
പാര്‍ക്ക് ഡിപ്പാര്‍ട്ട്മെന്‍റും പ്രാദേശിക കൌണ്‍സിലര്‍മാരും...
താങ്കളുടെ പിന്തുണയോടെയാണ് ആ പാര്‍ക്ക് ഉണ്ടാക്കിയതെന്നാണ്,
പക്ഷേ ശരിക്കും മിസ്റ്റര്‍. വാട്ടാനാബേ ആയിരുന്നില്ലേ അതുണ്ടാക്കിയത്?
അതാണ് വാസ്തവം.
മിസ്റ്റര്‍. വാട്ടാനാബെ പൊതുകാര്യവകുപ്പ് മേധാവിയായിരുന്നു.
പാര്‍ക്കുണ്ടാക്കുന്നത് പാര്‍ക്ക് ഡിപ്പാര്‍ട്ട്മെന്‍റാണ്.
തീര്‍ച്ചയായും, അത് ഞങ്ങള്‍ക്കറിയാം. പക്ഷേ പദ്ധതി പല തവണ ഉപേക്ഷിക്കപ്പെട്ടതാണ്,
അതിനെ പിന്തുടര്‍ന്ന് പൂര്‍ത്തിയാക്കിയ മനുഷ്യനെക്കുറിച്ചാണ് ഞങ്ങള്‍ പറയുന്നത്.
തദ്ദേശവാസികള്‍ വിശ്വസിക്കുന്നത് അത് മിസ്റ്റര്‍. വാട്ടാനാബെ ആണെന്നാണ്.
അദ്ദേഹം നിര്‍മ്മിച്ച പാര്‍ക്കില്‍ വച്ച് തന്നെ,
അദ്ദേഹം മരണപ്പെട്ടതില്‍ അവര്‍ വളരെ അസ്വസ്ഥരാണ്.
എന്നുവച്ചാല്‍ എന്താണ് ഉദ്ദേശിക്കുന്നത്?
അത് സംഭവിക്കുന്നതിന് മുന്‍പ് തന്നെ അവര്‍ക്ക് സംശയമുണ്ടായിരുന്നു.
ഉദാഹരണത്തിന് പാര്‍ക്ക് ഉത്ഘാദനച്ചടങ്ങിലെ താങ്കളുടെ പ്രസംഗത്തില്‍,
മിസ്റ്റര്‍. വാട്ടാനാബെയെക്കുറിച്ച് താങ്കള്‍ ഒരിക്കല്‍പ്പോലും പരാമര്‍ശിച്ചില്ല.
അതൊരിയ്ക്കലും അഭിനന്ദനാര്‍ഹമായ കാര്യമായിരുന്നില്ലെന്നാണ് അവര്‍ പറയുന്നത്.
അത് പിന്നെ എന്തായിരുന്നു?
ഒരു രാഷ്ട്രീയ പ്രചാരണം.
മാത്രവുമല്ല,
ചടങ്ങില്‍ മി. വാട്ടാനാബെയുടെ മകനെ ഏറ്റവും പിന്നില്‍ മൂലയിലുള്ള കസേരയിലിരുത്തി,
പൂര്‍ണ്ണമായും അവഗണിച്ചു.
ചുരുക്കത്തില്‍ , ആളുകള്‍ക്ക് അദ്ദേഹത്തോട് അങ്ങേയറ്റം സഹതാപമുണ്ട്.
പാര്‍ക്കില്‍ വച്ചുള്ള അദ്ദേഹത്തിന്‍റെ മരണം...
രസകരമായ പല ഊഹാപോഹങ്ങള്‍ക്ക് വഴി വച്ചിട്ടുണ്ട്.
ഉന്നത നഗരമേധാവികൾക്കെതിരെയുള്ള നിശബ്ദ പ്രതിഷേധമായിരുന്നു അതെന്ന്.
വാട്ടാനാബെ ആത്മഹത്യ ചെയ്തെന്നാണോ നിങ്ങള്‍ പറഞ്ഞു വരുന്നത്,
അല്ലെങ്കില്‍ കുറഞ്ഞപക്ഷം അവിടെവച്ച്...
തണുത്ത് മരവിച്ച് മരിക്കാന്‍ സന്നദ്ധനായിരുന്നു എന്ന്?
ഏറെക്കുറെ.
ഇന്നലെ മഞ്ഞു പെയ്യുന്നുണ്ടായിരുന്നു.
കേൾക്കുമ്പോൾ ഏതോ നാടകത്തിലെ രംഗം പോലെയുണ്ട്.
എന്നിരുന്നാലും,
വാട്ടാനാബെയുടെ മരണകാരണം പോസ്റ്മോർട്ടത്തിൽ നിന്ന് വ്യക്തമാണ്.
ആത്മഹത്യ ചെയ്തതോ അതിശൈത്യം മൂലമോ അല്ല.
ആമാശയത്തിലെ അർബുദം മൂലമാണ് അദ്ദേഹം മരിച്ചത്.
- ആമാശയത്തിലെ അർബുദമോ? - അതെ.
ആമാശയത്തിനകത്ത് രക്തസ്രാവം സംഭവിച്ചിട്ടുണ്ട്.
ഒരു സൂചനയും തരാതെ പെട്ടെന്നായിരുന്നു വാട്ടാനാബെയുടെ മരണം.
നിങ്ങള്‍ക്കെന്തെങ്കിലും സംശയമുണ്ടെങ്കില്‍- ഓനോ,
അവര്‍ക്ക് ഹോസ്പിറ്റലിന്‍റെ പേര് പറഞ്ഞു കൊടുക്കൂ.
ഇത് ശരിയാകില്ല.
ഈ പത്രപ്രവർത്തകർക്ക് തീരെ ഔചിത്യം ഇല്ല.
ഉള്ളത് പറഞ്ഞാല്‍, ഇപ്പറഞ്ഞത് പൊതുജനത്തിനും ബാധകമാണ്.
സര്‍ക്കാര്‍ സംവിധാനത്തിന്‍റെ പ്രവര്‍ത്തനത്തെക്കുറിച്ച്...
അവര്‍ക്ക് വലിയ പിടിപാടൊന്നുമില്ല.
അവരുടെ ഈ അറിവില്ലായ്മ സങ്കടകരം തന്നെ.
കുറോയിലെ ആ ചെറിയ പാര്‍ക്കിന്‍റെ കാര്യം തന്നെയെടുക്കാം.
വാട്ടാനാബെയാണ് അത് നിര്‍മ്മിച്ചതെന്നാണ് ചിലര്‍ വിശ്വസിക്കുന്നത്.
പക്ഷേ എന്തൊരു അസംബന്ധമാണത്.
ഒരുപക്ഷേ അദ്ദേഹത്തിന്‍റെ ഓര്‍മ്മ ദിവസം,
മകന്‍റെയും ബന്ധുക്കളുടെയും സാന്നിദ്ധ്യത്തില്‍...
ഞാനിത് പറയാന്‍ പാടില്ലാത്തതാണ്,
പക്ഷേ പറയാതിരിക്കാന്‍ പറ്റുന്നില്ല. കാരണം ഞാന്‍ ചെയ്യുന്നതിനെ...
വാട്ടാനാബെ പോലും എതിര്‍ക്കുമെന്ന് തോന്നുന്നില്ല.
ആ പാര്‍ക്കിന്‍റെ നിര്‍മ്മാണത്തില്‍ വാട്ടാനാബേ ഒരുപാട് ക്ലേശങ്ങള്‍ അനുഭവിച്ചു,
എന്നത് വാസ്തവം തന്നെ.
അദ്ദേഹത്തിന്‍റെ ഉത്സാഹത്തിന് മുന്നില്‍ ഞാനെന്‍റെ ആദരവ് പ്രകടിപ്പിക്കുന്നു.
പക്ഷേ, അതൊക്കെ അദ്ദേഹത്തിന്‍റെ ഔദ്യോഗിക...
കൃത്യനിര്‍വ്വഹണത്തിന്‍റെ ഭാഗം മാത്രമായിരുന്നു.
തന്‍റെ ഔദ്യോഗിക ചുമതലകള്‍ക്കുമപ്പുറം കടന്നു പ്രവര്‍ത്തിച്ച്, പൊതുജന താല്‍പര്യാര്‍ഥം...
അദ്ദേഹം സ്വന്തമായി ഒരു പാര്‍ക്ക് നിര്‍മ്മിച്ചു എന്ന ആശയം,
നമ്മുടെ ഔദ്യോഗികഭരണ സംവിധാനത്തെക്കുറിച്ച്,
അറിവുള്ളവരെ സംബന്ധിച്ച് തികഞ്ഞ അസംബന്ധം തന്നെയാണ്.
വാട്ടാനാബേ പോലും ഈ ആശയത്തിന് നേരെ മുഖം ചുളിച്ചേക്കും.
എന്തൊക്കെയായാലും,
പൊതുജനത്തിന് ഇങ്ങനെയൊരു അഭിപ്രായം ഉണ്ടായതില്‍...
ഒരു പരിധി വരെ നമ്മളും തെറ്റുകാരാണ്.
ധൃതിപ്പെട്ട് തീര്‍ക്കേണ്ടിയിരുന്നതിനാല്‍ എല്ലാവരുടെയും ശ്രദ്ധ...
ചരിത്രപ്രാധാന്യമുള്ള പ്രൊജക്റ്റിലായിരുന്നു.
ചിലരുടെ സേവനങ്ങള്‍ക്ക് നമ്മള്‍ പ്രത്യേക പരിഗണന നല്‍കേണ്ടതായിരുന്നു.
ഉദാഹരണത്തിന്,
പാര്‍ക്ക് ഡിപ്പാര്‍ട്ട്മെന്‍റിന്‍റെ ചീഫ്.
അല്ലെങ്കില്‍ അദ്ദേഹത്തിന്‍റെ മേലധികാരി, പൊതുമാരാമത്ത് വര്‍ക്കിന്‍റെ ചീഫ്.
ഡെപ്യൂട്ടി മേയര്‍, അതാണ് താങ്കളുടെ അഭിപ്രായമെങ്കില്‍,
എനിക്ക് പറയുവാനുള്ളത് ഇതാണ്.
പാര്‍ക്ക് ഡിപ്പാര്‍ട്ട്മെന്‍റിന്‍റെ ചീഫും ഞാനും, ഞങ്ങളുടെ...
ഓഫീസുമായി ബന്ധപ്പെട്ട ചുമതലകള്‍ മാത്രമേ നിര്‍വ്വഹിച്ചിട്ടുള്ളൂ.
നഗരവകുപ്പിലെ രാഷ്ട്രീയ നൂലാമാലകള്‍ക്കിടയിലൂടെ മുന്നോട്ട് പോയി,
പാര്‍ക്കിന്‍റെ നിര്‍മ്മാണം പൂര്‍ത്തീകരിക്കുക...
എന്നതിന്‍റെ കഷ്ടപ്പാടുകള്‍ ഓര്‍ക്കുമ്പോള്‍,
താങ്കള്‍ക്ക് തന്നെയാണ്, ഡെപ്യൂട്ടി മേയര്‍,
പ്രത്യേക പരിഗണന നല്‍കേണ്ടത്.
അതൊക്കെ അവിടെ നില്‍ക്കട്ടെ.
എന്നിട്ടും ചിലയാളുകള്‍ ഉത്ഘാടനച്ചടങ്ങിലെ എന്‍റെ പ്രസംഗത്തെ വിമര്‍ശിക്കുന്നു.
ശരിയല്ലേ, ഓനോ?
അവര്‍ പറഞ്ഞത് അത് രാഷ്ട്രീയപ്രചരണം മാത്രമായിരുന്നെന്നാണ്.
ക്ഷമിക്കണം. കുറോ നിവാസികള്‍ മരിച്ചയാള്‍ക്ക് വേണ്ടി ചന്ദനത്തിരികള്‍...
കത്തിക്കാന്‍ ആവശ്യപ്പെട്ട് എത്തിച്ചേര്‍ന്നിട്ടുണ്ട്.
കീച്ചി, വാ. നിങ്ങളും, വാ മിത്സുവോ-സാന്‍.
വല്ലാത്ത തണുപ്പ് തന്നെ.
നിങ്ങള്‍ക്കൊരെണ്ണം ഒഴിക്കട്ടെ?
ഞാന്‍ കുറച്ച് ചൂടുള്ള മദ്യം കൊണ്ടുവരാം.
എന്ത് പറയുന്നു? എല്ലാവരും ഇങ്ങോട്ട് നീങ്ങി ഒരുമിച്ചിരുന്നാലോ?
പിന്നെന്താ?
- ദയവായി ഇങ്ങോട്ട് വരൂ. - നന്ദി
ഹയാഷി-സാൻ.
ഇതാ, ഓനോ-സാൻ.
വന്‍തോക്കുകളെല്ലാം മീറ്റിങ്ങിന് പോയോ?
അതേ.
അതൊന്നുമല്ല, അവര്‍ക്കിവിടെ നില്‍ക്കുന്നത് സഹിക്കാന്‍ വയ്യാഞ്ഞിട്ടാ.
ആരെന്ത് വേണേലും പറഞ്ഞോട്ടെ. വാട്ടാനാബെ-സാന്‍ തന്നെയാ...
പാര്‍ക്ക് ഉണ്ടാക്കിയത്.
അത് ഡെപ്യൂട്ടി മേയര്‍ക്കും അയാളുടെ ആളുകള്‍ക്കും അറിയുകയും ചെയ്യാം...
നിങ്ങള്‍ ആവശ്യമില്ലാത്തത് പറയല്ലേ. ഡെപ്യൂട്ടി മേയര്‍ പറഞ്ഞത് പോലെ...
അത് ശരിയാ. ഞാന്‍ പാര്‍ക്ക് ഡിപ്പാര്‍ട്ട്മെന്‍റില്‍ ആയത് കൊണ്ട് പറയുകയല്ല,
പ്ലാന്‍ വരച്ചതും മേല്‍നോട്ടം വഹിച്ചതുമെല്ലാം ഞങ്ങളാണ്.
ഞാനുദ്ദേശിച്ചത് അതല്ല.
നിന്‍റെ വികാരമെനിക്ക് മനസ്സിലാകും, പക്ഷേ-
കാര്യമെന്താണെന്ന് വച്ചാല്‍, അദ്ദേഹം പൊതുകാര്യവകുപ്പിലായിരുന്നു.
ഒരു പാര്‍ക്കങ്ങ് ഉണ്ടാക്കിക്കളഞ്ഞേക്കാമെന്ന്...
അദ്ദേഹമങ്ങ് തീരുമാനിച്ചോ?
നാം നമ്മുടെ തട്ടകങ്ങളെ പരസ്പരം ബഹുമാനിക്കണം, അല്ലെങ്കില്‍...
ആ പാര്‍ക്ക് എങ്ങനെയാണ് ഉണ്ടായതെന്ന് എന്നോട് ചോദിച്ചാല്‍,
അതൊരു ആകസ്മികതയാണെന്ന് ഞാന്‍ പറയും.
- പക്ഷേ അതില്‍... - നില്ല്, ഞാന്‍ പറയട്ടെ.
അടുത്തുവരുന്ന തെരഞ്ഞെടുപ്പ് പ്രാദേശിക കൌണ്‍സിലറെ...
സമ്മര്‍ദ്ദത്തില്‍ ആക്കിയില്ലായിരുന്നെങ്കില്‍,
അവിടെയൊരു ചുവന്നതെരുവുണ്ടാക്കാന്‍...
ലാഭേച്ഛുക്കള്‍ രംഗപ്രവേശം ചെയ്തില്ലായിരുന്നെങ്കില്‍,
പുനര്‍നിര്‍മ്മാണപ്രക്രിയകള്‍ അത്രയെളുപ്പത്തില്‍ പുരോഗമിക്കില്ലായിരുന്നു.
- അത് ശരിയാണ്. - അതേ.
വളരെ വളരെ ശരി.
പക്ഷേ എനിക്ക് മനസ്സിലാകാത്ത ഒരു കാര്യമുണ്ട്.
അദ്ദേഹത്തെപ്പോലൊരാള്‍ പെട്ടെന്ന് അതുപോലെ മാറാന്‍ എന്തായിരിക്കും കാരണം?
ഞാനും സമ്മതിക്കുന്നു, അതൊരു ദുരൂഹത തന്നെ.
അതെയതെ.
ഞാനുദ്ദേശിച്ചത്, വൈകിയുദിക്കുന്ന ബുദ്ധി മുതലാക്കുകയായിരുന്നെന്ന് വ്യക്തം.
തനിക്ക് വയറ്റില്‍ കാന്‍സര്‍ ആണെന്ന കാര്യം വാട്ടാനാബെ-സാന് അറിയാമായിരുന്നിരിക്കണം.
അതുകൊണ്ടാണ്...
ഞങ്ങള്‍ പറയുകയായിരുന്നു...
വയറ്റില്‍ കാന്‍സര്‍ ആണെന്ന കാര്യം നിങ്ങളുടെ അച്ഛന് അറിയാമായിരുന്നോ എന്ന്.
അറിയാമായിരുന്നെങ്കില്‍ എന്നോട് പറയുമായിരുന്നെന്നാണ് എനിക്ക് തോന്നുന്നത്.
അത് ശരിയാ.
കാന്‍സര്‍ ആണെന്നറിയാതെ മരിച്ചത് ഒരുകണക്കിന് നന്നായെന്നാ എനിക്ക് തോന്നുന്നത്.
കാരണം ആ രോഗനിര്‍ണ്ണയം ഒരു മരണശിക്ഷപോലെയാണ്.
അത് ശരി. ഇതപ്പോള്‍ സൈതോയുടെ അനുമാനത്തെ ഖണ്ഡിക്കുന്നു.
എന്തനുമാനത്തെ?
അഞ്ചു മാസം മുന്‍പ് പെട്ടെന്നദ്ദേഹം അടിമുടി മാറി.
അതുറപ്പാണ്.
അതിനുള്ള കാരണത്തെക്കുറിച്ചാകട്ടെ ഒരു തുമ്പും കിട്ടിയതുമില്ല.
അതിന് കാരണം ഒരു സ്ത്രീയാണ്.
ഒരു യുവകാമുകിയുടെ ഹോര്‍മോണുകള്‍ക്ക്...
ഒരു കിഴവന് താല്‍ക്കാലികമായി യൌവനം കൊണ്ടുവരാന്‍ കഴിയും. ഇതൊക്കെ പതിവാണ്.
അങ്ങനെ പെട്ടെന്നയാളുടെ കവിളുകള്‍ക്ക് നഷ്ടപ്പെട്ട തിളക്കം തിരിച്ചു കിട്ടി.
സത്യം പറഞ്ഞാല്‍, ആ പ്രണയത്തെക്കുറിച്ച് ഞങ്ങള്‍ ചില ഊഹാപോഹങ്ങളൊക്കെ കേട്ടിരുന്നു.
ആ പുതിയ തൊപ്പിയുടെ കാര്യം ഇപ്പോ പിടികിട്ടി.
ശരിയാ. അത് ശരിക്കും എന്നെ ഞെട്ടിച്ചു കളഞ്ഞു.
സര്‍, അത് നടക്കുമെന്ന് തോന്നുന്നില്ല.
വേണമെന്ന് മനസ്സ് വച്ചാല്‍ എല്ലാം നടക്കും.
പക്ഷേ...
ഞാന്‍ പറയുന്നത്...,
എന്ത് കാരണം കൊണ്ടായാലും ആ ഉത്സാഹം അല്‍പ്പം അമിതമായിരുന്നില്ലേ.
അതേ, അത് വളരെ സത്യമാണ്.
തര്‍ക്കിക്കാന്‍ വേണ്ടി പറയുന്നതല്ല, പക്ഷേ,
ഒരു പെണ്ണ് മാത്രം ആയിരിക്കും ഇതിനെല്ലാം പിന്നിലെന്ന്...
- പക്ഷേ... - വേണ്ട.
കാര്യമെന്തെന്ന് വച്ചാല്‍...
ഇതൊന്നും അങ്ങോട്ട് പൊരുത്തപ്പെടുന്നില്ല.
വിഷയം മാറ്റുകയല്ല,
പക്ഷേ അദ്ദേഹത്തിന്‍റെ അത്യുത്സാഹം...
എല്ലാം തകിടം മറിച്ചേക്കുമോയെന്ന് ഭയം തോന്നിയിരുന്ന സമയങ്ങളുണ്ടായിരുന്നു.
നിനക്ക് നിന്‍റെ സിറ്റി ഹാളിന്‍റെ കാര്യം. സ്വന്തം തട്ടകം സംരക്ഷിക്കണമല്ലോ.
അത് ശരിയാ. എന്നെ സംബന്ധിച്ച് ഏറ്റവും അതിശയം തോന്നുന്ന കാര്യം...
30 വര്‍ഷം പ്രവര്‍ത്തി പരിചയമുള്ള ഒരു വയോധികന്‍...
പെട്ടെന്നെങ്ങനെ നിയമങ്ങള്‍ മറക്കുമെന്നതാണ്.
അതിന് കാരണം അദ്ദേഹം-
എന്തൊക്കെയായാലും,
അദ്ദേഹത്തിന്‍റെ പദ്ധതികള്‍ മറ്റ് ഡിപ്പാര്‍ട്ട്മെന്‍റുകളില്‍ നടപ്പിലാക്കാന്‍ ശ്രമിക്കുന്നത്...
തന്‍റെ പദ്ധതികളനുസരിച്ച് പ്രവര്‍ത്തിച്ചു കൊള്ളുമെന്ന് ഉറപ്പാക്കി.
എന്‍റെ മേധാവിക്ക് അതില്‍ നീരസമുണ്ടായിരുന്നു.
പാര്‍ക്കുകള്‍ ഉണ്ടാക്കുന്നത് നമ്മുടെ ജോലിയാണ്, അല്ലാതെ വാട്ടാനാബെയുടേതല്ല.
പുതിയ പാര്‍ക്കിന്‍റെ കാര്യത്തില്‍ നമുക്ക് നമ്മുടേതായ അഭിപ്രായങ്ങള്‍ ഉണ്ട്.
ഒന്ന് പുനരാലോചിച്ച് കൂടെ? ഈ സ്ഥലത്തിന്‍റെ അവസ്ഥ തീരെ പരിതാപകരമാണ്.
പക്ഷേ നിങ്ങളുടെ രൂപരേഖയില്‍ നിര്‍ദ്ദേശിച്ചിരിക്കുന്ന പ്രകാരം,
ഒരു പാര്‍ക്ക് ഉണ്ടാക്കുന്നത് അത്ര എളുപ്പമല്ല.
അങ്ങനെയല്ല, ഈ നിര്‍ദ്ദേശങ്ങള്‍ വെറുതെ...
എനിക്ക് മനസ്സിലായി.
ഞാന്‍ സമയമെടുത്ത് നിങ്ങളുടെ നിര്‍ദ്ദേശങ്ങള്‍ ശരിക്കൊന്ന് പഠിക്കട്ടെ.
പക്ഷേ ഒടുക്കം നിങ്ങള്‍ക്കറിയാമല്ലോ, പാര്‍ക്ക് ചീഫിന് പോലും,
വാട്ടാനാബെയുടെ സ്ഥിരോത്സാഹത്തിന് മുന്നില്‍ വഴങ്ങേണ്ടി വന്നു.
ആ പറഞ്ഞതില്‍ കാര്യമുണ്ട്. എന്താ ചെയ്യേണ്ടതെന്ന്...
അദ്ദേഹത്തിന് അറിയില്ലായിരുന്നു.
മൂപ്പര് ഒരു രക്ഷയുമില്ലായിരുന്നു.
താന്‍ ആഗ്രഹിക്കുന്ന ഒരുത്തരത്തിന് വേണ്ടി വേണമെങ്കില്‍ ദിവസങ്ങളോളം കാത്തിരിക്കും.
വാട്ടാനാബെയുടെ മുഖം കണ്ടാലുടനെ ഞങ്ങളുടെ സെക്ഷന്‍ ചീഫ് ഒളിച്ചു നടക്കും.
അത് ശരിയാ.
സെക്ഷന്‍ ചീഫ്, സെക്ഷന്‍ ചീഫ്.
വിശ്വസിക്കാനാകുന്നില്ല, കാര്യം നടക്കാന്‍ എന്നെപ്പോലെയുള്ള...
പ്യൂണുകളുടെ മുന്നില്‍ പോലും അദ്ദേഹം താഴ്മയോടെ നിന്നു.
നിങ്ങള്‍ക്ക് ചെയ്യാന്‍ പറ്റില്ലേ...
ഒരു മാര്‍ഗ്ഗവുമില്ലേ...
അവസാനം ഞങ്ങള്‍ക്ക് അദ്ദേഹത്തോട് സഹതാപം തോന്നി.
അത് ശരിയാ. അവസാനം ഞങ്ങള്‍ക്കും അദ്ദേഹത്തോട് സഹതാപം തോന്നി.
പക്ഷേ നിങ്ങള്‍ പൊതുകാര്യവകുപ്പുകാരുടെ,
കാര്യമായിരുന്നു ഏറ്റവും കഷ്ടം.
അതങ്ങനെയല്ല...
അങ്ങേരേം കൊണ്ട് നടന്നത് ഞാനാ, അതുകൊണ്ട് എനിക്കറിയാം.
രണ്ടാഴ്ചയാ നീ ഞങ്ങളെക്കൊണ്ടു യാചിപ്പിച്ച് പിന്നാലേ നടത്തിയത്. ഞാനത് മറക്കില്ല.
അക്കാര്യത്തില്‍ ഞാന്‍ ക്ഷമ ചോദിക്കുന്നു.
പക്ഷേ ഏറ്റവും ഞെട്ടിപ്പിച്ച കാര്യം ഓര്‍മ്മയുണ്ടോ?
ഉണ്ടോന്നോ. അത് ഭയങ്കരം തന്നെയായിരുന്നു.
"ഡെപ്യൂട്ടി മേയറുടെ കാര്യാലയം"
അതിലും വലിയ അത്ഭുതം എന്തായിരുന്നെന്നറിയാമോ?
ഡെപ്യൂട്ടി മേയറുടെ ഓഫീസിലെ സംഭവമാണോ?
അതേക്കുറിച്ച് ഞാന്‍ കേട്ടിരുന്നു. ഞെട്ടിപ്പോയി.
വെറുമൊരു സെക്ഷന്‍ ചീഫ് ഡെപ്യൂട്ടി മേയറുടെ ആജ്ഞ ധിക്കരിക്കുക എന്നൊക്കെ പറഞ്ഞാല്‍.
സിറ്റിഹാളില്‍ അന്നോളം നടന്നിട്ടേയില്ലാത്ത കാര്യം.
നോക്കൂ, പുതിയ പാര്‍ക്കിന്‍റെ കാര്യത്തില്‍...
മുന്‍കൈ എടുക്കുന്നതൊക്കെ നല്ലത് തന്നെ,
പക്ഷേ നിങ്ങളുടെ പ്രവര്‍ത്തികള്‍ വെറും പ്രഹസനം ആണെന്ന്...
ആളുകളെക്കൊണ്ട് തോന്നിപ്പിക്കാന്‍ നിങ്ങള്‍ക്ക് ആഗ്രഹമില്ലല്ലോ.
തന്നെയുമല്ല, സിറ്റി കൌണ്‍സിലിന് തങ്ങളുടേതായ അനവധി പ്രശ്നങ്ങള്‍ ഉണ്ട് താനും.
ഈ നിര്‍ദ്ദേശം വേണ്ടെന്ന് വെക്കുന്നതാണ് നല്ലതെന്നെനിക്ക് തോന്നുന്നു.
കഴിഞ്ഞ ദിവസം രാത്രി നകാഗാവയില്‍ ഒരു വലിയ വിരുന്നുണ്ടായിരുന്നു.
ഹോ, ഇക്കാലത്ത് ഗെയ്ഷകളുടെ അവസ്ഥ പരിതാപകാരം തന്നെ. (ഗെയ്ഷ=പൌരാണിക തനത് കലാരൂപങ്ങളിലൂടെ ആളുകളെ രസിപ്പിക്കുന്ന സ്ത്രീകള്‍)
അവരില്‍ ഒരുത്തി വൈകുന്നേരം മുഴുവന്‍ ഒരുവാക്ക് പോലും ഉരിയാടാതെ...
ദുര്‍മുഖം കാണിച്ചു കൊണ്ടേയിരുന്നു.
നടത്തിപ്പുകാരിയാ പറഞ്ഞത്, അവള്‍ പാര്‍ട്-ടൈം ജോലി ചെയ്യുന്ന ഒരു വിദ്യാര്‍ഥിനിയാണത്രേ!
അത് കലക്കി.
നിങ്ങള്‍ക്കെന്തെങ്കിലും ചെയ്യാന്‍ കഴിയുമോ...
നിര്‍ദ്ദേശം ഒന്നുകൂടി പരിഗണിച്ചൂടെ...
നിങ്ങളെന്തായിപ്പോ പറഞ്ഞത്?
ഞാനുദ്ദേശിച്ചത്...
പാര്‍ക്കിന്‍റെ കാര്യമാ,
താങ്കളുടെ തീരുമാനം ഒന്ന് പുനഃപരിശോധിച്ചൂടേ?
പക്ഷേ കാര്യമെന്തെന്ന് വച്ചാല്‍,
അനന്തരഫലങ്ങള്‍ പരിഗണിക്കുമ്പോള്‍, അത്രയൊക്കെ...
ചെയ്യേണ്ടിയിരുന്നെന്ന് തോന്നുന്നുണ്ടോ?
ഏയ്, വട്ട്-അല്ലാതെന്ത്.
സിറ്റി ഹാളിലുള്ളവരെല്ലാം തങ്ങളുടെ തട്ടകം സംരക്ഷിക്കാനാ ശ്രമിക്കുക.
പക്ഷേ അതിന് ശേഷം ഡെപ്യൂട്ടി മേയര്‍ ആ നിര്‍ദ്ദേശം പുനഃപരിശോധിച്ചല്ലോ?
അത് കൌണ്‍സിലര്‍മാരുടെ നിര്‍ബന്ധം കൊണ്ടാ. തികച്ചും യാദൃശ്ചികമായി സംഭവിച്ചത്.
നിങ്ങള്‍ ഇതെല്ലാം വാട്ടാനാബെയുടെ അത്യുത്സാഹത്തിനുള്ള...
ബഹുമതികളായി ചാര്‍ത്തിക്കൊടുക്കുവാണോ.
വൈകാരികതയുടെ ആവശ്യമൊന്നുമില്ല...
ആണോ? പക്ഷേ എനിക്കങ്ങനെയല്ല തോന്നിയത്.
നിങ്ങള്‍ക്കൊന്നും അദ്ദേഹത്തിന്‍റെ...
അര്‍പ്പണബോധം മനസ്സിലാക്കാന്‍ സാധിക്കുന്നില്ലെങ്കില്‍,
ഈ ലോകം ഇരുളടഞ്ഞ ഒരിടം തന്നെ.
ഒന്നാമതായി,
വാട്ടാനാബെ-സാനേ ഒരുനോക്ക് കണ്ടാല്‍ത്തന്നെ നിങ്ങള്‍ക്ക് പറയാനാകും,
ജോലിയോടുള്ള ആത്മാര്‍ഥത ഒന്നുമാത്രമാണ് അദ്ദേഹത്തെ...
ജീവിക്കാന്‍ പ്രേരിപ്പിച്ചിരുന്നതെന്ന്.
നിങ്ങള്‍ക്കങ്ങനെ തോന്നിയിട്ടില്ലേ?
ചിലസമയം ആലോചിക്കുമ്പോള്‍ തന്നെ എനിക്ക് വിറയല്‍ വരും.
എപ്പോഴായിരുന്നു അത്? ഞാന്‍...
അത് പറഞ്ഞപ്പോഴാ കണ്‍സ്ട്രക്ഷന്‍ സൈറ്റില്‍ കണ്ട ഒരു കാര്യം എനിക്കോര്‍മ്മ വന്നത്.
അതിപ്പോ എങ്ങനാ വിശദീകരിക്കുക? അദ്ദേഹത്തിന്‍റെ ആ നോട്ടം,
തന്‍റെ പ്രിയപ്പെട്ട മകനെ വാല്‍സല്യത്തോടെ നോക്കുന്ന അച്ഛനെയോ അപ്പൂപ്പനെയോ പോലെ...
തീര്‍ച്ചയായിട്ടും, അതങ്ങനെ തന്നെയായിരുന്നു.
സ്വന്തം മക്കളെപ്പോലെയാ വാട്ടാനാബേ-സാന്‍ ആ പാര്‍ക്കിനെ കണ്ടിരുന്നത്.
അപ്പോള്‍, നിങ്ങളെന്താ പറഞ്ഞു വരുന്നത്...
നേരത്തെ പറഞ്ഞത് തന്നെ. ആരൊക്കെ എന്തൊക്കെ പറഞ്ഞാലും,
ആ പാര്‍ക്കുണ്ടാക്കിയത് വാട്ടാനാബെ-സാന്‍ തന്നെയാണ്...
പക്ഷേ കൌണ്‍സിലര്‍മാരും ഡെപ്യൂട്ടി മേയറും...
തെരഞ്ഞെടുപ്പിനെ നേരിടുകയല്ലായിരുന്നെങ്കില്‍,
ആ പദ്ധതി നടപ്പില്‍ വരില്ലായിരുന്നു.
ഉന്നതങ്ങളില്‍ നടക്കുന്ന കാര്യങ്ങളില്‍...
വാട്ടാനാബെ-സാന് ഒന്നും ചെയ്യാനാകില്ലായിരുന്നു.
അല്ല, അത് മുഴുവനായും ശരിയല്ല.
- ഓഹ്, അതെയോ? - അതേ.
ആ ചുവന്നതെരുവ് അവിടെ വേണമെന്നുണ്ടായിരുന്നവര്‍,
വാട്ടാനാബേ തങ്ങളുടെ വഴി മുടക്കുകയാണെന്നാണ് കരുതിയത്. ഇത് കേള്‍ക്ക്:
സെക്ഷന്‍ ചീഫ്.
- ഏയ്, നിങ്ങളാണോ പൊതുകാര്യവകുപ്പ് മേധാവി? - അതെ.
നിങ്ങളെയൊന്ന് കണ്ടുകിട്ടാന്‍ നോക്കി നടക്കുവായിരുന്നു.
ഡോ കിഴവാ, തനിക്ക് സ്വന്തം കാര്യം നോക്കി നടന്നാല്‍ പോരേ.
നിങ്ങളെന്താണ് പറഞ്ഞു വരുന്നത്...
എന്‍റടുത്ത് കളിക്കാന്‍ നിക്കല്ലേ.
ഒന്നും തോന്നരുത്. താന്‍ തന്‍റെ പാടുനോക്കി തിരിച്ച് പൊയ്ക്കൊ.
ഹേയ്, എന്താടോ മിണ്ടാത്തെ!
തനിക്ക് ജീവനില്‍ കൊതിയില്ലേ?
ഇതാണ് അയാള്‍, വാട്ടാനാബെ.
എനിക്കിത് മനസ്സിലാകുന്നില്ല.
അദ്ദേഹത്തെപ്പോലൊരാള്‍ എന്തിന്...
എനിക്ക് മനസ്സിലാകുന്നില്ല...
അല്ല. വാട്ടാനാബെ-സാന് വയറ്റില്‍ കാന്‍സര്‍ ആണെന്ന കാര്യം അറിയായിരുന്നു.
പക്ഷേ...
ഇപ്പോഴാ എനിക്കോര്‍മ്മ വന്നത്...
ഇത് കുറച്ച് കൂടുതലല്ലേ.
രണ്ടാഴ്ചയായി നമ്മളിതും പറഞ്ഞ് നടക്കുന്നു.
20 തവണയെങ്കിലും വിവരിച്ചു കൊടുത്തുകാണും.
കുറഞ്ഞപക്ഷം ഫണ്ട് ഉണ്ടോ എന്നെങ്കിലും പറയരുതോ.
പൊതുകാര്യവകുപ്പ് നമ്മെ കഷ്ടപ്പെടുത്തുന്നതില്‍...
ആനന്ദം കണ്ടെത്തും പോലെ.
പണമെന്താ അവരുടെ വീട്ടില്‍ നിന്ന് കൊണ്ടുവന്നതാണോ.
അത് പിന്നെ, നിനക്കറിയാല്ലോ-
അവരിങ്ങനെ അവജ്ഞയോടെ പെരുമാറുന്നത് നിങ്ങളെ ഒട്ടും ചൊടിപ്പിക്കുന്നില്ലേ?
ഇല്ല.
ആളുകളെ വെറുക്കുന്നത് എനിക്ക് താങ്ങാനാവില്ല.
എനിക്ക് അതിനും മാത്രം സമയമൊന്നുമില്ല.
അതിനര്‍ത്ഥം...
ഒരുനിമിഷം! നിങ്ങളിത് പറഞ്ഞപ്പോഴാണ്...
എനിക്ക് മറ്റൊരു കാര്യം ഓര്‍മ്മ വന്നത്...
എന്ത് ഭംഗിയാണ്!
ശരിക്കും എന്തൊരു ഭംഗിയാണ്.
ഇക്കഴിഞ്ഞ 30 വര്‍ഷം, ഒരൊറ്റ സൂര്യാസ്തമയം പോലും..
ഞാന്‍ ശ്രദ്ധയോടെ നോക്കിക്കണ്ടിട്ടില്ല.
ഇപ്പോഴാണെങ്കില്‍ എനിക്കത് കാണാനുള്ള സമയവുമില്ല.
അദ്ദേഹത്തിന്...
അറിയാമായിരുന്നു!
അധികകാലമൊന്നും ജീവിച്ചിരിക്കില്ലെന്ന് അദ്ദേഹത്തിനറിയാമായിരുന്നു...
ഇപ്പോള്‍ എല്ലാം പകല്‍ പോലെ വ്യക്തമാകുന്നു.
ഇതല്ലാതെ വേറെ വിശദീകരണങ്ങളൊന്നും ഇല്ല...
അദ്ദേഹത്തിന്‍റെ അസാധാരണമായ അഭിനിവേശത്തിന് ഇതില്‍പ്പരം ഒരു വിശദീകരണമില്ല.
ഇപ്പോഴാണ് അദ്ദേഹത്തിന്‍റെ പ്രവര്‍ത്തികളൊക്കെ അര്‍ത്ഥവത്തായത്.
അക്ഷരാര്‍ഥത്തില്‍. നമ്മളും ഇത് തന്നെ ചെയ്യുമായിരുന്നു.
പക്ഷേ നമ്മളില്‍ ആരും ഏത് നിമിഷം വേണമെങ്കിലും മരിച്ചേക്കാം.
ശ്രദ്ധിക്കൂ.
ഉപമേധാവി.
ഞാനുദ്ദേശിച്ചത്, പുതുതായി നിയമിക്കപ്പെട്ട പൊതുകാര്യ വകുപ്പ് മേധാവി.
വകുപ്പ് മേധാവി, നിങ്ങളിത് കേള്‍ക്കുന്നില്ലേ?
എനിക്കിത് വരെ ജോലിക്കയറ്റമൊന്നും കിട്ടിയിട്ടില്ല.
ഇവിടെ നോക്ക്!
- ഓനോ! - ഒന്ന് മതിയാക്ക്.
ഒരു നിമിഷം മുന്‍പ് നിങ്ങളെന്താ പറഞ്ഞത്?
"നമ്മളും ഇത് തന്നെ ചെയ്യുമായിരുന്നു?"
- എന്നെ ചിരിപ്പിക്കല്ലേ. - ഹേയ്, മതി. ഓവറാകല്ലേ.
വാട്ടാനാബെ-സാന്‍ ചെയ്തത് പോലെ നിങ്ങള്‍ ചെയ്യുമെന്ന് തോന്നുന്നുണ്ടോ?
ചുമ്മാ ചിരിപ്പിക്കാതെ.
ഏയ്, ഒഹാരാ-സാൻ...
കാര്യമെന്തെന്നാല്‍...
എനിക്ക് കണ്ടാല്‍ ഒരു ലുക്കില്ലെന്നേയുള്ളൂ...
ശരി, എനിക്ക് വാട്ടാനാബെ-സാനെപ്പോലെ വിദ്യാഭ്യാസമൊന്നുമില്ല...
ഞാനൊരിക്കലും വകുപ്പ് മേധാവിയൊന്നും ആകാന്‍ പോകുന്നില്ല.
വാട്ടാനാബേ മഹാനായ ഒരു മനുഷ്യനായിരുന്നു!
മഹാന്‍ എന്നുള്ളത് ശരിയായ വാക്കല്ല.
- പക്ഷേ, ഒനോ നീ? - പിന്നെന്താ ശരിയായ വാക്ക്?
- എന്നെ ചിരിപ്പിക്കല്ലേ. - അദ്ദേഹവുമായി താരതമ്യം ചെയ്യുമ്പോള്‍-
വാട്ടാനാബെ-സാനുമായി താരതമ്യം ചെയ്യുമ്പോള്‍ നമ്മളെല്ലാം...
വെറും വിലയില്ലാത്ത പാഴുകളാണ്.
നീയുള്‍പ്പെടെ!
അത് കുറച്ച് കൂടിപ്പോയില്ലേ...
നമ്മള്‍ പാഴുകള്‍ ആയിരിക്കാം...
പക്ഷേ നമ്മളില്‍ ചിലര്‍ സിറ്റി ഹാളില്‍ തുടക്കത്തില്‍ നല്ലവരായിരുന്നു.
പക്ഷേ കൂടുതല്‍ കാലം അവിടെ തുടരുന്തോറും... ഞാന്‍ അങ്ങനെയൊന്നും ആയിരുന്നില്ല...
നിങ്ങളവിടെ ഒന്നും ചെയ്യാന്‍ പാടില്ല.
എന്തെങ്കിലും ചെയ്യുന്നവരെ പരിഷ്‌ക്കരണവാദിയെന്ന് മുദ്രകുത്തും.
ഒന്നും ചെയ്യാനും പാടില്ല എന്നാല്‍,
എന്തെങ്കിലുമൊക്കെ ചെയ്യുന്നെന്ന് തോന്നുകയും വേണം.
- അത് ശരിയാണ്. - ഞങ്ങളുടെ വകുപ്പിലും അതേ.
കാര്യം എന്താണെന്ന് വച്ചാല്‍,
എവിടെയെങ്കിലും ഒരു ചവറുവീപ്പ കാലിയാക്കണമെങ്കില്‍ പോലും,
ഒരു ചവറ്റുവീപ്പ നിറയെ എഴുത്തുകുത്തുകള്‍ വേണ്ടി വരും എന്നതാണ്.
അപ്പറഞ്ഞത് വളരെ ശരിയാണ്.
സീലടി, സീലിന് പിന്നാലെ സീലടി!
ഇതൊക്കെ വെറും ഒഴികഴിവ് മാത്രമാണ്.
നമ്മള്‍ ജനങ്ങളുടെ വിലപ്പെട്ട സമയം പാഴാക്കിക്കളയുകയാണ്.
പൊതുജനം കൈക്കൂലി കൊണ്ടും 40,000 കാറുകള്‍ കൊണ്ടും പൊറുതിമുട്ടിയിരിക്കുകയാണ്,
ഈ മറഞ്ഞിരിക്കുന്ന, ഭീമന്‍ സമയം പാഴാക്കലിന് മുന്നില്‍ ഇതൊക്കെ വെറും നിസ്സാരം!
ഇവിടെ ശ്രദ്ധിക്കൂ.
എനിക്കും ഇക്കാര്യത്തില്‍ത്തന്നെയാണ് എപ്പോഴും ഉത്‌കണ്‌ഠ.
പക്ഷേ ആ കുഴഞ്ഞ് മറിഞ്ഞ വ്യവസ്ഥിതിക്കുള്ളില്‍ നിന്നുകൊണ്ട്...
നമുക്കൊന്നും തന്നെ ചെയ്യാന്‍ കഴിയില്ല!
അര്‍ത്ഥമില്ലാത്ത തിരക്ക്പിടിച്ച ജോലിക്കിടയില്‍ ചിന്തിക്കാനൊക്കെ എവിടെ സമയം!
പൊട്ടന്‍മാര്!
പക്ഷേ കാര്യമെന്തെന്ന് വച്ചാല്‍,
ഒഹാരാ-സാൻ,
ഒന്നും നടത്തിയെടുക്കാൻ പറ്റാത്ത ഒരു വ്യവസ്ഥിതിക്കുളളിൽ നിന്നുകൊണ്ട് തന്നെ,
വയറ്റിലെ കാൻസർ പോലും വകവെക്കാതെ,
ഒരുപാട് കാര്യങ്ങൾ വാട്ടാനാബെ-സാൻ നേടിയെടുത്തു.
അത് തന്നെ. അത് തന്നെയാണ് ഞാനും പറയാന്‍ വന്നത്!
അതുകൊണ്ടാണ് എനിക്കത്രയും ദേഷ്യം വന്നത്.
ഞാനും അതുതന്നെയാ പറയുന്നത്!
വാട്ടാനാബെ-സാന്‍ അംഗീകാരങ്ങളൊന്നും ആഗ്രഹിച്ചിരുന്നില്ല!
വളരെ ശരി! സ്വന്തം ജീവന്‍ പോലും അപകടപ്പെടുത്തി അത് ചെയ്യുമ്പോഴുള്ള...
അദ്ദേഹത്തിന്‍റെ മാനസികാവസ്ഥയൊന്ന് ഊഹിച്ചു നോക്കൂ...
അതിന്‍റെ ഖ്യാതി തട്ടിയെടുക്കാന്‍ ശ്രമിക്കുന്നവരൊന്നും മനുഷ്യരല്ല!
ഡെപ്യൂട്ടി മേയര്‍, ആ പേരങ്ങ് പറയാന്‍ എന്താ ഇത്ര മടി!
അത്രക്കങ്ങോട്ട് വേണോ...
ശ്രദ്ധിക്കൂ.
ആ പാര്‍ക്കില്‍ തനിച്ച് മരിക്കാന്‍ കിടക്കുമ്പോള്‍,
എന്തായിരുന്നിരിക്കും അദ്ദേഹത്തിനുണ്ടായ അനുഭൂതി എന്നാണ് നിങ്ങള്‍ കരുതുന്നത്?
അതേക്കുറിച്ച് ആലോചിക്കുമ്പോള്‍ തന്നെ...
ഒരു പോലീസുകാരന്‍ കൊണ്ടു വന്നതാണ്, പാര്‍ക്കില്‍ നിന്ന് കിട്ടിയതാണെന്നാ പറഞ്ഞേ.
അദ്ദേഹം പരേതന് വേണ്ടി ചന്ദനത്തിരി കത്തിക്കാന്‍ ആഗ്രഹിക്കുന്നുണ്ടെന്ന് പറഞ്ഞു.
താങ്കള്‍ സഹിച്ച ക്ലേശങ്ങള്‍ക്ക് നന്ദി. അകത്തേക്ക് വരൂ.
അല്‍പസമയം ഇരുന്ന് ഒരെണ്ണം കഴിച്ചിട്ട് പോയാല്‍ പോരേ?
ഈ തിരക്കുകള്‍ക്കിടയിലും വരാന്‍ കാണിച്ച സന്മനസ്സിന് നന്ദി.
ദയവായി ഇരിക്കൂ.
സത്യം പറഞ്ഞാല്‍...
കഴിഞ്ഞ ദിവസം രാത്രി...
പുതിയ പാര്‍ക്കില്‍ എനിക്കായിരുന്നു ഡ്യൂട്ടി.
ഞാന്‍ അദ്ദേഹത്തെ കാണുമ്പോള്‍,
സമയം 10 മണി, അല്ല,
ഏകദേശം 11:00 മണി.
അദ്ദേഹം ഊഞ്ഞാലിൽ ഇരിക്കുകയായിരുന്നു,
നന്നായി മഞ്ഞ് പെയ്യുന്നുണ്ടായിരുന്നു,
ഞാൻ വിചാരിച്ചത് ഏതോ കുടിയനാണെന്നാ.
ഞാന്‍ കൃത്യവിലോപം കാണിച്ചു.
ആദ്യം തോന്നിയ പോലെ, അദ്ദേഹത്തെ തിരിച്ചറിഞ്ഞിരുന്നെങ്കില്‍,
ഇങ്ങനെ സംഭവിക്കില്ലായിരുന്നു.
ഇതിന് ഞാനെങ്ങനെ മാപ്പ് പറയും?
പക്ഷേ അദ്ദേഹം വളരെ സന്തോഷവാനായിട്ടാ കാണപ്പെട്ടത്.
എങ്ങനെ പറഞ്ഞറിയിക്കാനാ?
മനസ്സിരുത്തി പാടുകയായിരുന്നു അദ്ദേഹം.
ആ അനശ്വരമായ ശബ്ദം...
എന്‍റെ ആത്മാവിന്‍റെ...
ആഴങ്ങളിൽ തുളച്ചുകയറി.
♪ ഹ്രസ്വമല്ലോ ജീവിതം ♪
♪ പ്രേമിക്കൂ സുന്ദരീ ♪
♪ യുവത്വത്തിന് ചുവപ്പ് ♪
♪ ചുണ്ടുകളിൽ നിന്ന് മായും മുന്നേ ♪
♪ അഭിനിവേശത്തിൻ അലകൾ ♪
♪ ഹൃദയത്തിൽ അടങ്ങും മുന്നേ ♪
♪ നാളെയെന്തെന്നറിയാത്ത ♪
♪ നിങ്ങൾക്കായി ♪
അതേയ്, ഇന്നലെ രാത്രി,
കോണിപ്പടിക്ക് അടിയിൽ, എന്‍റെ പേരെഴുതിയ ഒരു പൊതി കിട്ടി.
അതിനകത്ത് അച്ഛന്‍റെ ബാങ്കിലെ രേഖകളും സീലും ഉണ്ടായിരുന്നു,
കൂടാതെ പെൻഷൻ പെട്ടെന്ന് കിട്ടാനുള്ള ഫോമുകളും.
അപ്പൊ അതവിടെ വെച്ചിട്ടാണോ അച്ഛൻ പാർക്കിലേക്ക് പോയത്?
എന്നാലും അച്ഛന് മനുഷ്യപ്പറ്റില്ല.
കാൻസർ ഉള്ളകാര്യം എന്തുകൊണ്ട് നമ്മളെ അറിയിച്ചില്ല.
ഹേയ്, അദ്ദേഹത്തിന്‍റെ കാമുകിയെന്താ വരാതിരുന്നത്?
അവള്‍ കാമുകിയൊന്നും ആയിരുന്നില്ലെന്നാ തോന്നുന്നത്.
ഞാനിനി എന്‍റെ കഴിവിന്‍റെ പരമാവധി പരിശ്രമിക്കും.
- ഞാനത് സത്യം ചെയ്യുന്നു! - നമ്മള്‍ അദ്ദേഹത്തിന്‍റെ പാത പിന്തുടരണം!
വാട്ടാനാബെ-സാന്‍റെ മരണം പാഴാക്കിക്കൂടാ.
അദ്ദേഹത്തിന്‍റെ മരണം വൃഥാവിലാകാന്‍ പാടില്ല!
ജനഗണങ്ങളെ സേവിക്കാൻ ആത്മത്യാഗം ചെയ്യുക.
ഈയൊരു മനോവികാരം നമ്മള്‍ നഷ്ടപ്പെടുത്തി കളയരുത്!
ഞാനെന്‍റെ കഴിവിന്‍റെ പരമാവധി ചെയ്യും!
പൊതുകാര്യ വകുപ്പ് മേധാവി
വകുപ്പ് മേധാവി.
കിസാക്കിയിലെ ചവറുപൈപ്പ് പൊട്ടി തകവോയിലേക്ക് ഒഴുകുകയാണ്.
എഞ്ചിനീയറിംഗ്.
ഈ പരാതി എഞ്ചിനീയറിംഗ് വകുപ്പിന്‍റെ പണിയാണ്, ഡെസ്ക് 8.
കെൻബോ, യോക്കോ!
യോക്കോ, കെൻബോ.
അത്താഴത്തിനുള്ള സമയമായി.
പരിഭാഷ : ശ്രീധര്‍ , ശിഹാബ് എ ഹസ്സന്‍
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org